Twitter-en backlinkak eskuratu al ditzakezu?\nZure negozioa linean garatzea borroka-erdia baino ez da. Horren ondoren, zure gunea bilaketak egiteko eta zure bezero potentzialentzat jakiteko egin behar duzu. Zorionez, bilaketa motoreen optimizazioa helburu horretarako funtzionatzen du. Batez ere backlinkak zure marka kontzientzia hobetzeko eta trafiko etengabeko fluxua erakartzeko zure webgune orriak laguntzen lagun dezake. Google-ren TOPen emaitzak lortzeko, beste gauza batzuen artean, PR goi-mailako kalitate handiko backlinkak behar dituzu, besteak beste, Google+, Facebook, Twitter eta beste batzuk - price high moisture corn.Goi-autoritate webgune horien seinaleak Google-k zure webgunea ezaguna dela erakusten du. Twitter ezaguna, fidagarria eta goi PageRank plataforma soziala da, zure webgunea kalitatezko loturaren zukuarekin hornitzeko. Hemen kalitate handiko backlinkak asko sor ditzakezu zentimo ordaindu gabe. Behar duzun guztia tweet erakargarria osatzea da, zure domeinuarentzako backlinkak txertatzen ditu bertan, eta hainbat hashtag.\nArtikulu honetan, zure webguneko backlinkak nola lortu Twitter-en nola zehaztuko dugu. Espero, informazio hau zure webgunea hobetzeko eta bezero potentzial gehiago erakartzeko lagunduko dizu.\nNola erabili zure Twitter profila esteketarako?\nTwitter plataformako gizarte-plataforma ezaguna da eta honek backlinkak sortzea ahalbidetzen du. Bi profileko tokiak eskaintzen ditu webgune lotura bat gehitzeko. Lehenengoa lehen profilaren eremua da, eta bigarrena Bio saileko 160 karakteren barruan dago. Gainera, Twitter profilen datuak estaltzen dituzten webguneetara esteka lor dezakezu. Twitter-entzat hartzen duten web iturriak Twellow, Klout, TwitterCounter, Twitaholic eta Favstar dira.\nOraindik ere ez baduzu konturik izan web iturri horietako batean, konfiguratu zure Twitter profila edo aldatu ezazu zure webguneko estekak bi web gunetan eta bio. Gainera, galdetu zure bezeroei gauza bera egin dezaten.\nTwitterren estekak eraikitzeko kontuan hartu beharreko alderdi asko daude. Lehenik eta behin, plataforma sozial honetan lortutako esteken kopuru handiena ez da segurua. Zirkulazioa zure webgunera pasatzen ez dela esan nahi du. Hala eta guztiz ere, PR-ren goi-mailako konexio nofollowek oraindik ere balio handia dute zure webgunean, eta zure domeinuak bilaketaren emaitzetan maila altuena merezi duen bilaketa-motorrak erakutsi ditzake.Twitter-en lotura eraikitzeko moduari buruz beste gauza bat da lotura guztiak hemen URL lodia dutenak, gako-aingura testuarekin loturiko esteken aurrean.Hori dela eta, zure URLa irakurri, argi eta optimizatu egin behar duzu.\nTwitter-en estekak sortzeko prozesua honako urrats hauek dira:\nHasi saioa zure Twitter kontuan eta zure esteka\nerabili dezakezu. Testu dibertigarri eta erakargarri batzuk, lotura ez bakarrik. Zure tweeta argitaratu bezain laster, zure jarraitzaileentzako informazio hori erabilgarri egongo da.\nGehitu hastagailua gako-hitzak zuzendu aurretik\nEsanguratsua da hashtagak erabiltzea, nahi duzun gako-hitz eta bolumen handien aurretik SERP mailan erabiltzaileek Twitter hashtags inplementazioa nola egiten duten aztertzen dute. Bide batez, zure estekak ere hauta ditzakezu.\nEgin zure jarraitzaileek zure tweetak\nberretsi. Zure tweetek zorrotz, zorrotz eta are arriskutsu egin beharko lukete erabiltzaileei berreskuratzea beren kabuz. Idatzizko tekniketan talenturik eza sentitzen baduzu, galdetu zure jarraitzaileek hasierako tweetari esteka berreskuratzeko.\nTweetMeme tweet interesgarrienak bilatzen eta berreskuratzen dituen web iturburua da.Beraz, zure helburu nagusia gune honetako orrialdeetan agertzea da, tweet memorizagarria sortuz.


Hurbilagoa zaigun beste jenio batek, Jorge Oteizak, Hutsaren antropologian ipini zuen euskal kulturaren hastapena. Eta Zeruaren seme-alabak bailiran irudikatu zizkigun Neolito garaiko gure lehen arbaso ofizioz ehiztariak, gaueko Huts Konkabo Handiaren magalean babestuta bezala.\nHutsak edo tranpak dira lehen euskaldun horren biziraupenaren gakoa; tranpa fisikoak, ehizatzeko erabiltzen dituenak, eta tranpa metafisikoak —estetikoak, linguistikoak...—, segurtasuna, kultur identitatea edota independentzia bezalako balioak bereganatzeko behar dituenak.\nMunduko tranpan erorita, labirintoan mugitu beharra dauka ehiztariak. Ihes egitea du helburu, atzaparretan ez erortzea, bazka ez izatea. Ehizatzen badu, gizakiak irabazten du. Galtzen badu, piztia da garaile.\nBi modu ditu harrapakina oratzeko: mugimenduaren bidez, arerioaren eremuan ari bada, edota higiezintasunaren bidez, espazioaren alde eta denboraren kontra eginez, gizakiarenean baldin badago. Eta berdin artistak ere, artea ehiztari honen beraren ofizioa izaki. «Margolariaren murruaren ondoan nago. Paretaren plano fisikoa bigarren mailakoa da, ez da garrantzitsua. Gaueko huts sakratu eta konkaboa da pareta. Irudiak airean konposatzen ditu margolariak».\nGeroztik euskaldunek espazio hutsetarako sentsibilitate berezia ukan dutela azaltzen digu Oteizak. Zeruko Ama Hutsaren sentimendutik sortua, tranpen perifrasietan konposatua, Neolito garaiko cromlech sakratuetan kulturalki politikoki garatua. Horra, espazioarekiko gure kontzientzia metafisikoa deskubritzeko giltzak. Horra, euskal Espazioa.\nJatorrizko kultura ahantzi horren aztarnak euskararen joskeran edota hitzen erroetan ez ezik, euskal frontoietan aurkitu zituen gure jenio pentsalariak eta Miguel Pelai Orozkok ondutako Pelota, Pelotari, Frontón obraren hitzaurrean eman zigun bere errebelazio horren berri.\nBertan argitaratu zuen hausnarketaren mesedean, XIX. mendean kokatuko gaitu ezinbestean, pilotan landa irekian aritzen zireneko hartan, «eremua hesituko zuen pareta bakarra zeru-sabaian aurkitzen zen garaian». Aurreko pareta handia eta atzeko txikixeagoa heldu ziren gero, frontisa, kautxuzko pilotak, zumez eginiko propultsagailuak, larrua atzean utziko zuten tresnak, errebotea. Huraxe da Oteizaren une magikoa: «Orduantxe, hain justu, azaleratuko da gure jokalarien intuizioa. Paretari begiratu diote, deskubritu egin dute eta erabili egingo dute. Haren kontra jokatuko dute denek. Frontoia asmatzen ari dira».\nBadu paretaren kontrako gure jokamoldeak desberdintasun garrantzitsu eta bitxi bat Jorge Oteiza aho bete gozo uzten duena. Norgehiagoka zuzenagoa da beste herrietan, kolpez kolpekoa, aurkariak aurrez aurre dituena, tenisaren gisakoa. «Gurean, aldiz —dio—, distantziatik egiten da lehia, eta goi-espazioa dago tartean. Paretaren eta hutsaren arteko parekotasuna egiaztatzen da. Historiaurreko margolariaren horma zeruaren hutsa dela diogu, airean pintatzen duela. Eta horixe bera egin du euskaldunak pilota modalitate berri honetan jokatzen hasi denean ere: inkontzientetik jatorrizko tradizioa atera eta frontoiko pareta zeru bihurtu, Zeruko Huts Handiarekin jokatu».\nAzalpen poetiko eder honekin jantzi zuen Oteizak pilotaren historian ezagututako iraultzarik garrantzitsu eta halaber eztabaidatuenetako bat: horma, errebotatzeko toki huts izateari utziz, jokoan funtsezko bilakatu zenekoa. Garaikide batzuei, Urtxalle  handia kasura, erabateko gainbehera iruditzen zitzaien modalitate hura, errazkeriara makurtzea. Zalaparta nahiz arbuio-hots artean sortutakoak, haatik, nagusitze bidea egin zuen berehala. Eta baita itzelagoa bultzatu ere, konturatu orduko. Iraultzak iraultzaren iraultza ahalbidetuko zuen asmamena ekarri baitzuen ordainetan, huts bidezko ehiza dimentsio berri batera eramango zuen elementua. Ezker paretaz ari gara, jakina.\nLabirinto sofistikatua da geroztik, pilotalekua. Lehengo plazaren neurria txikituta, kutxa itxuran bilduta, eremu bihurrago batean lehiatzen dira harrapari eta harrapakina. Norgehiagoka bizi-bizia da orain. Frontisari ezker pareta batzen zaion tokian bilatzen dira aurkaria menderatzeko tranpa gehienak, bi pareten elkarketak sortzen duen triedroan, hain justu. Nagusiki figura geometrikoaren magia engainaria baliatuz lantzen baitu pilotariak, finean, espazioa.\nHala, konpresiora joko du batzuetan. Pilota behetik eta indarrez joz, esate baterako, atzerago utzi duen aurkaria jokaldiari eustera garaiz hel ez dadin. Beste batzuetan, espazioa trinkotzea izango du helburu. Pilota gorantz botata, adibidez, eta efektuz, atzealdean jaisten ari den heinean paretan kontra sartuz, aurkaria ezkerrez ere erantzuteko lekurik gabe uztearren.\nEspazioaren lekualdatzea aprobetxatuko du sarritan, desplazamendu espaziala. Bi paretak jo eta pilota espero ez den tokira bidalita, esate baterako. Edota ezkerraldeko triedrotik eskuinaldeko hutsunea sortuz, aurkaria kantxatik kanporatzea bultzatuz. Baita alderantzizko prozesuan ere, askotan sinesgaitza irudi dezakeen arren. Pilotaren atzetik, eremuaren mugetara doa korrika jokalaria, dena hiltzen den tokira. Tranpan ez erortzearren, gorputz osoz botako da lurrera, Titinek ipinitako modari segika. Guztien sorpresarako, berreskuratu egingo du pilota, eta triedrora itzuliko du kolpe batez. Lurretik altxatuta, berak agintzen du orain. Harraparia harrapakin bihurtu du.\nUnibertso liluragarria da pilota, zalantzarik gabe. Kirolari eta apustuzaleak ez ezik, eskultoreak, pintoreak, zinemagileak, hainbat alorretako artistak, letretako sortzaileak, zientzialariak eta beste lotu ditu bere plastizitateak, bere estetikak, bere eboluzioak, espazioa etengabe berritzeko bere ahalmenak. Alberto eta Ramiro Arrue, Pablo Tillac, Sigfrido Koch, Agustin Ibarrola edota Julio Medem beharko genituzke, besteak beste, aipatu. Eta Anton Mendizabal, jakina, pilota munduaz egin den azterketa espazial-sinboliko sakonenaren egilea. \nEta ekidinezina zaigu, honenbestez, galdera. Zergatik da ezker pareta? Zergatik dago triedroa alde horretan eta ez bestean? Edo zergatik ez daude bi, albo banatan? Azken mende pasatsuan jokoaren eremuari atzeko, aurreko, ezkerreko eta gaineko hormak erantsi bazaizkio, zergatik ez da eskuinetik ere itxi? Harmailentzako lekurik pribilegiatuena delako, akaso?\nGure asimetriaren metafora bezalakoxea da gaurko frontoia: eskuinaren legeari egiten dio jokoa, gehiengoak hobesten duten besoaren birabide naturalari; hamarretik zortzi-bederatziri espazioa barnerantz biltzea erraztuz, itxitura irekitzeko esku traketsena, erabiltzera behartuz.\nEskultura perfektuena omen da pilotalekua. Oteizak berak esana da. Eta pentsatzen hasita, gaitza egiten zaigu jokalariak beste sistema batean kokatzea. Ez ditugu, esate batera, bi triedroz osatutako simetria batean imajinatzen, nahiz eta joko espazial are aberatsagoa lortu, trinketean ikusten den gisan. Askoz interesgarriagoa da ezkerreko paretaren eta eskuineko hutsaren artean dagoen desberdintasun itzela. Zirraragarriagoa da desoreka.\nNekez imajinatzen ditugu, halaber, eskuin pareta batean, oraingo frontoiaren ispiluan, arrunt bestela funtzionatuko lukeen triedroan jokaldiak biribiltzeko ahaleginean. Oro har, bihurregiak lirateke partidak, zapuzgarriagoak.\nEta hortxe defenditzen da ezker jokalaria ere, ehizarako tranpak berera moldatuz, eskuinari kontrako zaizkion egoerak bere alde jarriz, eragozpenak zientifikoki aitortzen zaizkion abantailekin  orekatuz, ezustea inoiz baino gehiago baliatuz. Eta kantxan asko okupatuz, eskuinak esan izan duen gisan, askotan traban jarriz, berau ere tranpa bihurtuz.\n XIX. mendeko pilotari handienetakoa izan zen Urtxalle, plaza libreko joko zuzenean parerik izan ez zuena. Gozogile, bertsolari eta plazetako showmana, halaber, norgehiagoka xelebreak eta ikuskizun aipagarriak antolatzen zituena, desafioetan irabazitako dirua gainontzekoekin gastatzea gogoko zuena. Oiartzunen 1828an sortua, Manuel Francisco Lekuona zuen jaiotze izena. Agur jaunak abesti ospetsuaren egilea dela uste da. Hari buruzko artikulu luze-zabala argitaratu zuen Mikel Garcia kazetariak 2008ko otsailean, Argia aldizkariko 2.122 zenbakian.\n Hamar urtetako ahaleginaren ondorio da Anton Mendizabalen "Pilotaz" egitasmoa, berrogeita bat eskulturaz osatutako bilduma, Kutxa Fundazioaren esku dagoena. 1990ean ekin zion lanari, pilotaren aldeko mugimendua indartsu plazaratu zen garaian. Ordukoak ditugu, hain zuzen, Ikas Pilotaren sorrera edota kirol hau kultura ere badela dioten tesiak. Gai honen inguruko hausnarketa sakona, ordea, askoz lehenagokoa du Mendizabalek. Espazioarekiko kezka bezala, oso umetatik datorkio kirol honekiko atxikimendua. Pala jokalari baten seme eta erremontista profesional baten iloba izateak, frontoiak lau urte zituenetik ezagutu izanak, aitarekin bikotea osatuz txapelketaz txapelketa ibili izanak prisma bikaina emango zion eskultore honi; dudarik gabe, artista gutxik izan duen ikuspegi pribilegiatua. Hari zor dizkiogu, besteak beste, atal honetan aipatzen diren hainbat ideia. Bereziki, hiru pareten elkargunean sortzen den triedroari buruzkoak, ezker paretak espazioa lantzeko ematen dituen aukerei buruzkoak.\n Neurozientzialariek pilota edo tenisa bezalako kiroletarako sortzetiko abildade naturalak aitortzen dizkiete ezkerrei. Alegia, funtzio motore hobeak, bista eta gorputz adarren bat (beso nahiz hanka) fite uztartzea eskatzen den ekintzetarako erreflexu bizkorragoak eta, gehienen kasuan eskuin hemisferioa garatuago izaki, espazioaz ohartzeko erraztasun handiagoa. Harvard Unibertsitateko Holtzen doktoreak ikerketa mardula plazaratu zuen mundu osoko tenislariak, bereziki 1968tik 1999ra bitarteko super izarrak, aztergaitzat hartuta. Denbora epe horretan tenisaren maila gorenera heldu ziren jokalarien artetik, ezkerrak %28ra heltzen direla nabarmentzen du International Journal of Neuroscience aldizkarian argitaratutako lan honek. Zifra esanguratsua da, urte tarte horretan arrunki aurki zitekeen ezker kopurua %8,1ean finkatu zuela kontuan hartzen bada.


Zuntz optikorako mikrozangak | ADI Technical Solutions\nMOLDAKORRA, AZKARRA, GARBIA, ERAGINKORRA\nMikrozangak zulatu, eta zuntz optikoa hedatzen dugu makina aurreratuenekin, azkar eta pertsonen eta ibilgailuen zirkulazioari ahalik eta gutxien eraginez.\nMIKROZANGAK ZULATU, ETA ZUNTZ OPTIKOA HEDATZEKO HODIAK JARTZEN DITUGU\nADI TECHNICAL SOLUTIONS enpresak zuntz optikoa hedatzeko proiektuak zuzentzen ditu, prozesuko fase guztiak kontuan harturik: aholkularitza teknikoa, kanalizazioak detektatzea, minizangak eta mikrozangak zulatzea, obra-hondakinak biltzea, hodiak ezartzea, hormigoia botatzea eta seinaleak ipintzea.\nMakina eta teknologia aurreratuenak dauzkagu, baita esperientzia handiko teknikari adituen talde bat ere. Horri esker, zulaketa arruntak egiteko behar den baino askoz ere denbora gutxiagoan egin dezakegu lana; ondorioz, kostuak murriztu egiten dira eta bide publikoa erabiltzen dutenei ahalik eta traba gutxien egiten zaie.\nErakunde ugarirekin lan egin dugu, eta telekomunikazioen arloan liderrak diren enpresekin elkarlanean aritzen gara, zuri ahalik eta zerbitzurik onena eskaintzeko.\nPROZESUKO FASE GUZTIEZ ARDURATZEN GARA, EZERTAZ ARDURATU BEHARRIK IZAN EZ DEZAZUN\nAHOLKULARITZA TEKNIKOA EMATEN DUGU, ETA KANALIZAZIOAK DETEKTATZEN DITUGU GEORADAR BIDEZ\nZuntz optikoa hedatzeko aholkua behar baduzu, jarri harremanetan gure aholkularitza teknikoko zerbitzuarekin. Proiektua landu, eta zure behar guztiei konponbidea ematen diegu, baita obra-baimenen kudeaketari ere.\nZulatu baino lehen, lurpean dauden kanalizazioak eta kableak detektatzen ditugu georadar bidez. Teknologia horrek zehaztasun handiko datuak eskaintzen dizkigu, eta erabat saihesten ditu geroago egon daitezkeen arazoak.\nMIKROZANGAK ZULATU, ETA ALDI BEREAN OBRA HONDAKINAK BATZEN DITUGU\nMikrozangak zulatzeko dauzkagun makina indartsuak edozein lur motatan lan egiteko prestatuta daude, azkar eta eraginkor.\nObra-hondakinak berehala biltzeko soluzioak ditugu: zanga erabat garbi eta lanaren hurrengo faserako prest gelditzen da.\nZUNTZ OPTIKORAKO HODIEN LINEA PNEUMATIKOA\nHodiak jarri ostean, zuntz optikoaren kableak sartzen ditugu xurgatzearen teknika berritzailea erabilita.\nOBRA AMAITU, ETA SEINALEAK JARTZEN DITUGU\nKablea sartu ostean, zangara hormigoia bota eta, amaitzeko, seinaleak jartzen ditugu, kolore urdinez edo metalezko plaken bidez.\nZUNTZ OPTIKOA MIKROZANGA BIDEZ JARTZEA: ABANTAILAK BAINO EZ\nZuntz optikoa mikrozanga bidez hedatzeak hainbat abantaila ditu zangak egiteko ohiko teknikekin alderatuta.\nADI TECHNICAL SOLUTIONS enpresak ebaki lehorreko makina ugari ditu, disko-erakoak zein kate-erakoak, eta harrizko, hormigoizko eta asfaltozko lurretan hainbat zabalera eta sakoneratako zangak egin ditzakete.\nGure makinek ezpata mugigarria dute, eta erabat egokitzen dira lursailaren irregulartasunetara (desnibelak, tunelak, bazterbide irregularrak...)\nEbaki lehorraren teknikarekin ura erabiltzen ez denez, prozesua askoz ere garbiagoa eta azkarragoa da. Gainera, mikrozanga egin ahala obra-hondarrak jasotzen ditugunez, lan-denbora are gehiago murrizten dugu.\nLanek trafikoan eta ingurumenean duten eragina ahalik eta txikiena da. Horrek guztiak gastuen murrizketa nabarmena dakar, zanga tradizionalaren instalazioekin alderatuz gero.\nADI Technical Solutions S. L. 2021 Eskubide guztiak erreserbatuta


Leitzako Udalaren Ohiko Batzarrak hasiera batez onartu zuen azaroaren 28an, 2018ko aurrekontu egitasmoa. 2017ko urtekoarekin alderatuta, %7ko igoera izan du auarrekontuak. Gehienbat eskatutako hainbat dirulaguntza onartu zaizkiolako Udalari. Honek, herrian hurrengo urtean hainbat inbertsio burutzea ahalbidetuko du. Orain aurrekontuak jendaurrean jarriko dira ikusgai eta prozedura hau bukatzen denean behin betiko onartuko dira.\n2018 urterako hainbat egitasmo eta inbertsio garrantzitsu jasotzen dituzte atzo onartutako aurrekontuek. Nabarmenenak hauek dira:\nBerdintasuna: Indarkeria matxistaren aurkako protokola eta Berdintasun Plana berrituko dira.\nZinea: Leitzako Herri Aretoa egiteko asoman aurrerapausuak emanen ditugu. Proiektua lizitaziora aterako dugu eta, lortu daitezkeen dirulaguntzen arabera, proiektua ejekutatzen hasiko gara datorren urtean.\nZuntz optikoa: PIL-eko dirulaguntzei esker, zuntz optikoa herriraino ekarriko da. Gainera, 2018 bukatu baino lehen, etxeetaraino saretzea egitea espero dugu, honela herritarrak banda zabala eduki ahal izanen dutelarik.\nParte hartzea: Turismoa, bertako produktuak eta mugikortasuna bezalako gai estrategikoak herritarrekin batera lantzen jarraituko dugu.\nIngurugiroa eta mendia: Mendian inbertsio handiak egiten ari gara. 2018 urte hasieran gainera, zuhaitz landaketa handia eginen da, 40.000 euroko kostuarekin.\nPlazaolako geltokia: EDERBIDEA proiektuari esker, biltegiaren eraikinean zaharberritze lanak eginen dira eta komun publikoak jarriko dira.\nOndare historikoa: Nafarroako Gobernuak Ibero dorrean zaharberritze lanak egin eta gero, Leitzako eta Goizuetako Udalek “BIC” izendapena lortzeko kudeaketak martxan jarriko ditugu.\nAurrekontua behin betiko onartzen deean, herritarrei modu zuzen eta zehatzagoan aurkezteko asmoa du Udalak. Hala ere, aurrekontua udalaren web atariko egoitza elektroniko atalean edonork eskuratzeko modua egonen da.\nZorpetze mailak beherantz jarraitzen du aurten ere. Urtero, ia 200.000 euro amortitzatzen dira eta 2018 urtean miloi erdi euro (500.000 €) inguruko zorpetzearekin amaituko du Leizako Udalak. Gogoratu behar da, 1989. urtetik, milioi bat eurotik lehen aldiz jaitsi dela Udalaren zorpetzea.


Izotz ondoko eguzki - Alex Uriarte - bizkaie.biz\nAlex Uriarte\t2020-01-15 18:07\nEz dakit zenbat urte igaro diran. Asko. Piloa. Umeak ginan atetik sartukeran.\nSarrerako ate bikotxetik igaro eta barrura sartzeak asko —gehiegi— eukan abenturatik, umea nintzalarik. Baita bildurgarritik be. Musturra lurrera begira, erdi burumakur sartzen nintzan korridorean; jentea nire presentziaz ez kargutzea gura neban, ni han nintzala ez konturatzea; dana ziran arpegi barriak, ohitura barriak eta, batez be, doinu barriak. Artean, ez nekian niretzat etxe bihurtuko zala: negurako aterpe, miserietarako estalpe.\nKolore danatakoak bizi izan nituan pegatinaz beteriko zutabeei eta barra luze bati sendo oratuta. Munduak hori jakin behar dauelakoan nago. Zeozer handia da, bere txikitasunean. Pasau jatan behinola parez pare jesarrita eta niri begira eukitako lagunak beste leku batzutara joatea, niretzat bizimin zana eurari minbizi bihurtu jakelako, aspertu egin ziralako; pasau jatan lagunen bat edo bestek betiko alde egin izana, eta ez pareko tabernara, hain zuzen be. Inor heldu ezin dan lekura, betiko. Danok joango garen lekura, betidanik. Dagozan lekuan dagozala, orlegi koloreko barratik gomutetan dodaz batzuk zein bestea.\nBata bestearen aldamenean, hazi egin ginan han barruan, jesarleku altu bat altxau asmoz bata bestearen ganean ipinten diran jesarleku txikiak lez. Txipiroi-bokata bat, penentzat; etxeko hanburgesa bat, gazi-gozoentzat; patata-errazinoa saltsa bigaz, barre-algarentzat. Bapatean, auzoko kokolo bat, enbidiaz ganezka; bapatean, ertzain-kotxe bat sarreran, eta argi urdinak gauean; bapatean, istilu bat han barrualdean, hostiaz ganezka. Odol-errekak, hagin apurtuak, malkoak, irribarreak, abestiak, kea. Dan-danak hango epeltasunaren magalean. Alkarregaz. Bat eginda. Etxean.\nEzagutu neban Motörhead, erratz bat baxu bihurtzen danean. Ruper eta kafe egin barriaren usaina. Hertzainak eta infusinoen lurrun beroa. Latzen eta ardau-kajak hara-hona mobiduten. Kaleko Urdangak edo BC Bombs sarrerako txokotxuan. Hell Beer Boys nire Crew propioa zein zan gogorarazoten. Arkada Social auzoko horreek beti parrandaz parranda dabizela orro egiten, zorokeria ez dala egundo faltauko aldarri egiten. The Baboon Show irratiko errebeldeak garela esanaz. Sarkor irabazi ala galdu beti garaipenaren bila bizi behar dala erakusten. Eutanasiaren azken urratsen oinordetzea eta Toothen lehendabiziko ilusinoak. The Riff Truckers eta beti whiskeytan blai amaitu eragiten euskun bizardun morroi maitagarri ha. Perkele eta duintasunez beteriko bihotzak. Cock Sparrer eta beti etxera bueltan egotea. Pantera eta oinez ibiltea. 7 Balas eta dicen que entre los castillos…, hormak eskuaz behera bota beharrean. Doubling Boys eta maitasun-gorroto istorioak. Su Ta Gar eta leku ha geure egin genduanean batzuk sentidu genduan bigarren jaiotza basati ha.\nEz dakit denporeak gu guztiongan norainoko higadurea egin dauen. Edo norainoko persona onak bihurtu garen. Bihurtu gaituan. Edo ze neurritan balorau dogun tabernarien psikologo-lan gogor hori. Benetako psikologoak. Kolsultarik bakoak. Edo leku jakin batzuk gugan lagaten daben islearen pisuaz konturatu garen. Edo musikea konpartidutea dan mesede erraldoiaz kargutu garen. Edo personak merezidu daben neurrian eskertzen ikasi ete dogun.\nBaina jakin badakidana da gaur ahotan daukadan leku hau nire hezkuntza musikalean, personalean eta bitalean zutabe izan dala. Bertako alma materrari asko, piloa, deutsadala eskertzeko. Ze, azken baten, barrako beste aldean nonor epel-epel hartzea persona bati zure etxeko atea edegitea da, beharbada, beste inork beragan sinisten ez ebanean.\nOspa Tabernari eta Sandari. Izotz ondoko eguzki.


American Enterprise Institute think tank estatubatuarrarekin hitzarmena - Fitxa - gipuzkoa\nAmerican Enterprise Institute think tank estatubatuarrarekin hitzarmena\nAldundiak think tank estatubatuar entzutetsuenetako baten ekarpenak jasoko ditu Gipuzkoaren etorkizuna diseinatzeko\nBi eragileek Gipuzkoa guztiontzako aukerak eskaintzen dituen lurralde ekintzaile, solidario, parte hartzaile eta berritzailea eraikitzea jarri dute jomuga.\nGipuzkoako Foru Aldundiak lankidetza hitzarmena itxi du American Enterprise Institute think tank estatubatuarrarekin, bi eragileen arteko elkarlana indartzea xede. Akordio honi esker foru erakundeak Estatu Batuetako eragile entzutetsuenetako baten ekarpenak izango lurraldearen etorkizuna eraikitzen jarraitzeko, Etorkizuna Eraikiz programaren bitartez gauzatzen ari den ekimena hain zuzen. “Asko dugu amankomunean bi eragileok. Esaterako, biok partekatzen dugu epe luzeko begirada, ezinbestekoa biharko Gipuzkoak izango dituen erronkei aurre hartu eta gaurtik konponbide bila hasteko”, adierazi du Markel Olano diputatu nagusiak.\nHitzarmena gaur arratsaldean itxi dute bi aldeek, Donostian egin den ekitaldi baten baitan. Olanok sinatu du Aldundiaren izenean eta erakundearen presidente den Arthur Brooksek American Enterprise Institutenean. Brooks New York Times egunkariaren ohiko kolaboratzailea da eta hamaika liburu idatzi ditu, berdintasuna eta aukera ekonomikoak, ekintzailetza gizarte arloan eta gobernuaren funtzioa bezalako gai mamitsuen inguruan.\nAkordioan, bi eragileek Gipuzkoa guztiontzako aukerak eskaintzen dituen lurralde ekintzaile, solidario, parte hartzaile eta berritzailea eraikitzea jarri dute jomuga eta, horretarako, hainbat ekintza zehaztu dituzte, informazio trukaketa eta topaketa ezberdinak kasu. “Sektore publikoan ikerketa sustatzea adostu dugu, edota gizarte zibileko liderren inplikazioa lortzea, Etorkizuna Eraikizek bultzatzen duen gobernantza ereduarekin guztiz lerrokatuta dauden ekintzak”, azaldu du Olanok.\nDiputatu nagusiak erakunde estatubatuarrak duen entzute eta eragiteko gaitasunean jarri du azpimarra. “Estatu Batuetako gizarteak dituen erronka nagusien inguruko azterketak famatuak dira duten zehaztasun eta sakontasuna direla eta”, azaldu du. Hori dela eta, seguru agertu da eragile honek egingo dituen ekarpenen balioaz. “Etorkizuna Eraikizen baitan eraikitzen ari garen nazioarteko sareak helburu hori du: mundu mailan arrakastatsuak diren eragile eta norbanakoekin zubiak eraiki eta jakituria eta esperientzia aurreratuak gurera egokitu eta inportatzea”, nabarmendu du. Ahalegin hau guztia, gehitu du Olanok, funtsezkoa da gaurtik lurraldearen etorkizuna diseinatzen hasteko.\nGipuzkoako Foru Aldundiak nazioarteko erreferenteekin kontrastatuko du Etorkizuna Eraikiz program ...


Azken urte honetan zehar, astiro, astiro, Zumalakarregi Museoaren 30. urteurrena ospatzeko sortu dugun proiektua aletzen joan gara gune honetan. Museoaren beste hainbeste laguni idatzi bat eskatu diegu eta hemen duzue euskarazko azkena. Xabier Irujo Renoko Unibertsitateko Euskal Ikergunearen zuzendariarena dugu honakoa.\nJoxe Azurmendi museoaren laguna zendu da.\nJoxe Azurmendi Larrea ormaiztegiarra pasa den abuztuak 12an hil da Donostian. Zumalakarregi Museoarekin aspaldiko harremana zuen, besteak beste, Bigarren Karlistaldian erabilitako bandera baten dohaintza egina zuen. Goian bego.\nJose Mari Iparragirreren jaiotzaren bigarren mendeurrena betetzen den honetan, bera hil eta hamabi urteetara bere kantuaren eragina adierazten duen gertakizuna aipatzera gatoz.


Argitalpen data: 2019/08/08\nCisco Webex Business Suite-ren kasuan, 39.5.5 bertsioa baino lehenagoko Webex Network Recording Player eta Webex Player-en bertsio guztiak.\nCisco Webex Meetings Online-n kasuan, 1.3.43 bertsioa baino lehenagoko Webex Network Recording Player eta Webex Player-en bertsio guztiak.\nCisco Webex Meetings Server-en kasuan, 2.8MR3Patch3, 3.0MR2Patch4, 4.0 edo 4.0MR1 baino lehenagoko Webex Network Recording Player-en bertsio guztiak.\nCisco Enterprise NFV Infrastructure Software (NFVIS), 3.12.1 baino lehenagoko bertsioak.\nCisco IOS XR Software, honako bertsio hauek:\n6.5.1 baino geroagokoak baina 6.6.3 baino lehenagokoak;\n6.6.3 baino lehenagokoak, IS-IS (Intermediate System to intermediate System) bideraketa protokoloarekin konfiguratuta badaude.\nCisco ASA Software, 8.2 eta ondorengo bertsioak web kudeaketako sarbidea gaituta badute.\nCiscok kritikotasun altuko bost ahultasunen berri eman du. Ahultasun horiek baliatuz gero, erasotzaile batek hainbat eratako erasoak egin litzake: kode arbitrarioaren exekuzioa, autentifikazioa saihestea, zerbitzuaren ukapena (DoS) eta pribilegioen eskalatzea.\nAipatutako ahultasunak konpontzen dituzten eguneraketak Cisco softwarearen deskarga paneletik deskarga daitezke.\nWindowserako Cisco Webex Network Recording Player eta Cisco Webex Player-ek dituzten hainbat ahultasun baliatuz, erasotzaile batek kode arbitrarioa exekuta lezake kaltetutako sisteman, erasoaren biktima den erabiltzailearen pribilegioekin. Ahultasunen jatorria Advanced Recording Format (ARF) eta Webex Recording Format (WRF) fitxategien baliozkotze okerra da. Ahultasun horietarako CVE-2019-1924, CVE-2019-1925, CVE-2019-1926, CVE-2019-1927, CVE-2019-1928 eta CVE-2019-1929 identifikatzaileak esleitu dira.\nCisco Enterprise NFV Infrastructure Software-ren (NFVIS) Virtual Network Computing (VNC) kontsolaren inplementazioak duen ahultasun bat baliatuz, autentifikatu gabeko urruneko erasotzaile batek erabiltzaile administratzaile baten VNC kontsolako saiora sarbidea lor lezake kaltetutako gailu batean. Ahultasunaren jatorria VNC saio bat ezartzeko erabiltzen den autentifikazio mekanismo ez-nahiko bat da. Ahultasun horretarako CVE-2019-1895 identifikatzailea erabili da.\nCisco IOS XR softwarean IS-IS bideraketa protokoloaren funtzionaltasunaren inplementazioak duen ahultasun bat baliatuz, IS-IS area berean aurkitzen den autentifikatu gabeko erasotzaile batek zerbitzuaren ukapen egoera (DoS) eragin lezake. Ahultasunaren jatorria IS-IS protokoloan lotura egoeraren protokoloaren datu unitateen (PDUs, Protocol Data Units) prozesatze okerra da. Ahultasun horretarako CVE-2019-1918 eta CVE-2019-1910 identifikatzaileak erabili dira.\nBaimenaren baliozkotze ez-nahiko batek eraginda Cisco Adaptive Security Appliance-ren (ASA) web kudeaketako interfazeak duen ahultasun bat baliatuz, autentifikatutako urruneko erasotzaile batek kaltetutako gailu batean pribilegioak eskala litzake eta funtzio administratiboak exekutatu.


Galdakaoko Ospitalean kalitate maila mantentzeko eskatu diote Lakuari - GARA\nGaldakaoko Ospitaleko sindikatuek (Satse, ELA, LAB, UGT, CCOO, ESK, FFHE-SME eta SAE) osasun zerbitzu publikoan kalitate maila mantentzeko eskatu zioten atzo Lakuako Gobernu berriari mobilizazio batekin. Bide batez, abenduko aparteko soldata ordaintzea eta lan ordutegia ez handitzea ere eskatu zioten.\nOspitaleko sarreratik abiatu zen manifestazioak langileen eta erabiltzaileen mobilizaziora deitu zuen, «mehatxu larrian dagoen gure osasun sistema publikoa defendatzeko, pairatzen duen hondatzea gelditzeko eta osasuna babesteko eskubidea berreskuratzeko».\nOsasun publikoaren pribatizazio gogor salatu zuten sindikatuek, baita zerbitzuak kentzea edo murriztea suposatzen duten neurriak ere. «Osasungintzan eta gizarte zerbitzuetan martxan jarri diren murrizketen eragin bakarra populazioren sufrimendua eta pobrezia areagotzea da, batez ere babes handiena behar duten herritarren artean. Bien bitartean, botere ekonomikoak eta korporazioen interesak babesten dira», nabarmendu zuten.\nSindikatuek gogoratu zutenez, «Lakuako Gobernu berriak konpromiso bat du populazioarekin Euskadin hamarkadetan zehar lorturiko asistentzia mailak mantentzeko eta babesteko. Jendartearen ekarpenaren eta osasungintza publikoan lan egiten dugunon esfortzuari esker lortu dira maila horiek», gaineratu zuten.\nBestalde, Nafarroako Parlamentuko Osasun Batzordeak lehen mailako arreta zerbitzuetako ordutegiaren murrizketaren aurka PSNk eta Bildu eta NaBaik aurkezturiko bi mozio onartu zituen atzo. I-Eren sostengua ere jaso zuten mozioek. UPNren Gobernuak, ordea, murrizketa berri hori martxan jartzea erabaki zuen.\nMozioak bozkatu aurretik, LAB, UGT, CCOO eta ELA sindikatuen iritzia entzun zuten parlamentariek. Sindikatuok ere ordutegiak murriztearen aurka azaldu ziren.\nPSNko Samuel Caroren arabera, neurria txarra da herritarrentzat. «Aurrezten den dirua, zerbitzua kaskarragoa izatearen truke aurreztuko da», salatu zuen.\nBilduko Bakartxo Ruizek salatu zuenez, Nafarroako eskualde askok diskriminazioa larria jasoko dute murrizketok direla-eta. NaBaiko Asun Fernandez de Garaialdek helburu nagusia lehen mailako arreta zerbitzuak pribatizatzea dela nabarmendu zuen. I-Eko Marisa de Simonek ere murrizketok salatu zituen.\nNafarroako Gobernuaren dekretuak herritarrak bizi diren tokiaren arabera diskriminatzen dituela salatu du Parlamentuan sindikatu guztien izenean LABeko Txomin Gonzalezek.\nNafarroako Medikuen Sindikatuak eta Erizainen Sindikatuak larrialdietako zerbitzuen ordutegia murriztea salatu eta Gobernuaren jokabidea kritikatu dute.


Lekuak jan • Dixie Orange County Hotel\nTop Bost Jatetxeak jan At\nOrange County hurbilean\n... Eta hemen zer gonbidatu esaten ari!\nNUMBER FIVE: Mama Kabab (Mediterraneoko Elikadura)\nOrain arte, jatetxe honetara iritsi naiz 3 aldiz. Aldi bakoitzean izan esperientzia ona izan da. janaria zoragarria da. oilasko shawarma hummus eta pita ogia batera goxoa izan zen. mahats hostoak ziren fantasiazko eta baklava dela dator hain ona da atzera joan nintzen atzo hainbat aginduak erosteko familia festa bat erabili. Nire amak hain baklava dela erabaki du, nahiko pixka bat gehiago izateko oporrak harrituta. Nire lagunik onena tabouleh atsegin eta askoz gehiago egin nuen baino, baina, orain arte izan da handia doa. -Brent B\nNUMBER FOUR: Birmanian Taste Irrawaddy (burmatarra Food)\nLehen denbora burmatarra food saiatzen !! bikaina izan zen. zatiak Good, lagunarteko zerbitzua, eta, besteak beste, bikaina, freskoa, janari osasuntsua. Zalantzarik gabe gomendatzen dut denek egiten saiatu !! hegoaldeko estilo fideodun izan nuen eta tea entsalada uzten. Hala nola, zapore berezia eta goxoa. -Julie, Los Angeles\nHirugarrena: Thai Nakorn Jatetxea (Thai Food)\nZalantzarik gabe, Orange County Thai lekuak onenetakoa. Hazi familia kideak dira thai / laos / viet Nik beti maite ona thai janaria. Leku hau plater guztiak litzaidake edozein thai jatetxe tradizional espero duzun da. Bere garbi eta super merkean. hor egon nahiko nuke, astean behin nire etxetik hurbilago zegoen. Ez du mango postrerako arroz itsaskor gabe uztea. -Lim, China\nNUMBER BI: Park Ave Jatetxea (erretegi)\nAbentura City egun luze baten ondoren, gelditu afaria erabaki dugu. ustekabeko jangela esperientzia onena inoiz izan genituen.\nslobs atsegin dugu jantzita zeuden Nahiz eta sweaty jolas-parke bat egun luze baten ondoren, ahalik eta adeitasun dugu tratatu ziren. Menuak tarifak tradizionalak eskaintzen ditu, baina janaria produktu freskoak prestatu zen eskubidea beren lorategi pribatua propioa. lorategia bera hiri-oasi bat da, eta aukera ematen dizu zure kontuan festa bezala bazkari on you kitatzeko.\nesperientzia gastronomiko den bizitza osoan gogoratzen zen. -Leslie, Long Beach\nHau Stanton koroa benetako harribitxia da.\nlasai, nouveau italiar-American erretegia atzealdean Beach Blvd, bera sukaldea / chef on jatetxe bat da.\nsukaldaritza bikaina da, giroa ederra da. Jatetxean, sinetsi edo ez, benetan zaharra garage bihurtutako bat, osoa traktore zahar batekin, begira bat belar lorategi eder kalera.\nsentitu ahal izango duzu atsegin aberats bat Italian baserriko familia garajean ari zaren jateko.\nGozatu! -George, New York


Euskal sagardoa bidea egiten ari da. Noticias de Navarra\nEuskal sagardoa bidea egiten ari da\nSagardogintzak ‘Euskal sagardoa’ jatorri izendapena sortzeko eskaera erregistratu dute Jaurlaritzan\nDomingo, 9 de Octubre de 2016 - Actualizado a las 06:11h\nastigarraga- Euskadiko sagar eta sagardo sektoreko Elkarte desberdinek Euskal Sagardoa jatorri izendapena sortzeko eskaera erregistratu zuten Eusko Jaurlaritzan, beharrezko dokumentazio guztiarekin batera. Sektoreak eta administrazio desberdinek azken urteetan egindako lanaren emaitza da Elkarte guztiak batera joan eta eskaera bateratu bat egitea.\nEuskal Sagardoa jatorri izendapenaren helburu nagusia da bertako sagarrarekin egindako sagardoari duintasuna ematea eta elkarte eta administrazio desberdinen artean lan egiteko marko bateratu bat sor-tzea.\nBi zutabe garrantzitsu ditu proiektuak: bertako sagarra eta kalitatea. Bertako sagarrari dagokionean, sektorea apustu garbi bat ari da egiten azken urteetan, sagasti berriak aldatu eta sagarrak hobeto ezagutzeko, heldutasun puntu egokiak bilatzeko eta abarrerako azterketak eginda. Helburua da, zenbait urteren buruan, Euskadin beharrezkoa den sagar guztia bertan sortzea eta horretarako jatorri izendapena ezinbesteko lanabesa izango da. Bigarren zutabe garrantzitsua kalitatea da. - I.I.


Irekia Eusko Jaurlaritza - Gobierno Vasco :: Enplegu eta Gizarte Gaitetako Sailak 10,5 milioi bideratuko ditu langile autonomoentzako laguntza Plan batera\nEnplegu eta Gizarte Gaitetako Sailak 10,5…\n<iframe src="https://www.irekia.euskadi.eus/eu/embed/videos?flv_video=2009%2F12%2F10%2Fautonomos%2Fcronica_ayudas_autonomos_eu.flv" width="320" height="210" allowfullscreen></iframe>\nEnplegu eta Gizarte Gaitetako Sailak 10,5 milioi bideratuko ditu langile autonomoentzako laguntza Plan batera Iturria: Irekia\nGemma Zabaletak azpimarratu duenez, "laguntzak bateragarriak izango dira langile autonomoen jarduera errazteko dauden beste guztiekin, guztien laguntzarekin krisiari aurre egin ahal dizezaioten". Programak 12 hilabeteko indarraldia izango du, abenduaren 18tik hasita, egun horretan argitaratuko baita gai horri buruzko Agindua Euskal Herriko Agintaritzaren Aldizkarian.\nEnplegu eta Gizarte Gaietako Sailak 10,5 milioi bideratuko ditu langile autonomoentzako laguntza-plan batera. Gemma Zabaleta Enplegu eta Gizarte Gaietako sailburuak gaur Gasteizen azaldu duenez, aparteko laguntzak +Euskadi 09 txoke planaren barruan kokatzen dira, eta 6.385 langile autonomorengana iritsiko dira hasiera batean. +Euskadi 09 plana urgentziazko ekintzen bidez krisi ekonomikoaren eragina arintzeko sortu zuen Jaurlaritzak.\nLaguntza horiek onartuz, Enplegu eta Gizarte Gaietako Sailak bere laguntza ekarpena egin nahi du "ekonomiako eta gizarteko sektore garrantzitsu horrek ikus dezan Eusko Jaurlaritzak ez duela bakarrik uzten une zailetan. Enplegu Sailak ez du inor bazterrean utziko eta, gainera, dituzten arazoei buruzko solaskidetza-gune bat sortzeko asmoa du autonomoekin", adierazi du Gemma Zabaletak.\nkorte_autonomoalaguntza_eu.mp3 behera kargatu (400 KB)\ntotala_autonomoenlaguntza_e... 20 MB\nLanbidek 3,7 milioi euro erabiliko ditu Gipuzkoan lanpostuak sortzeko eskualdeko enplegu-planen bidez


Zirku malutak Durangon | Kultura | Berria\nZirku malutak Durangon\nArtistak: Maria Villate, Laia Sales, Francesco Caspani, Maitane Azpiroz, Aime Morales. Zeremonia maisua: Gorka Ganso. Lekua: Durangoko San Agustin aretoa. Eguna: Abenduak 28.\nGabonetako datak ume-emanaldiz beteta agertzen zaizkigu, eta Durangon badira lau urte Maluta jaialdia eskaintzen digutela formatu sinple bezain eraginkor batekin: bost zirku-artista batzen dira gaualdian, eta haietariko bakoitzak bere espezialitateko ekitaldia jokatzen du Gorka Gansoren hitzik gabeko gidaritzapean. Egia esan, ni beti joaten naiz bere tontakeria sublimeak ikustearren, baina artista gonbidatuen erakustaldiak ez dira bazterrean lagatzeko modukoak, eta aurten ere maila bikaina eman dute haiek guztiek.\nGanso kaletik zuzenean sartu da aretora, bere ganorabako itxura paregabearekin eta bizikleta zahar baten gainean. Eskuleku aurrean maletatxo bat zeraman, eta handik irten diren elementuak ezinbestekoak izan dira artista bakoitzaren ekitaldia aurkezteko, parodiatzeko edo, besterik gabe, emanaldiari jarraitutasuna emateko.\nMaria Villate akrobatari tokatu zaio lehen txanda. Artista bizkaitarrak buruz behera eta eskuen gainean burutu ditu bere ariketak, hankekin dantza politak eginez eta atzeko ispilu malguan islatzen ziren irudiekin jolastuz. Sasoi betean dagoela erakutsi digu bere saioan zehar, urterik urte gaitasun handiagoa daukala eta irudimenik ez zaiola falta. Laia Salesek (Valentzia, Herrialde Katalanak) patinatzen eman du bere ekitaldi osoa, baina berezitasuna esku artean ibili duen kristalezko bola izan da. Askotan iruditu zaigu bizirik zegoela diametroan hamar bat zentimetro edukiko zuen esfera, hain ziren trebeak eta sinesgaitzak artistaren esku eta besoen mugimenduak. Ordu askotako entrenamenduak, inspirazioak eta abegikortasunak bola bera bezain borobila bihurtu dute saioa.\nFrancesco Carpani italiarra etorri da jarraian, hemezortzi balderekin jongler-lanetan, eta zur eta lur utzi gaitu dorre eta forma ezinezkoak trebezia handiz eraikiz, umore ona eta dinamismoa lagun. Gero, Maitane Azpiroz nafarrak trapezioa eta zuzenean editaturiko musika uztartu ditu, eta nik esango nuke bere ariketa orbangabeak nazioarteko mailan egon daitezkeela, eboluzioen diseinu eta fineziagatik eta artistak haietariko bakoitzean hartu dituen arrisku fisikoengatik. Azkenik, Venezuelako Aime Moralesek ere eman du dudarik gabeko nazioarteko maila bere pertsonaia samur eta dibertigarriarekin eta uztai bakarreko Cyr gurpilean egin duen erakustaldiarekin.\nEsan bezala, Gansok egin du zeremonia-maisuarena, eta bere aurkezpen ekitaldien artean bereziki gogoratuko ditugu argia eskuz harrapatu eta beste norabait botatzeko abilidadea, zerura igo den lehoi maitekorraren esketxa, Carpaniren balde zuriekin egindako funikularra eta, zelan ez, istripuz hildako pelutxezko katuaren saio bikaina.


Musika historian zehar: Errenazimendutik XX. mendera arte | Eduplaneta Musical\nPublicado el 16 marzo 2015 por biotzf\nPublicado en Sin categoría\tEtiquetado DBH3,GELAKA,Lanak 2.0,SARRERAK\tenlace permanente\nIragarkietako musika Ihazko DBH3ko ikasleek, “Iragarkietako musika” gaian, hainbat iragarki grabatu eben, ikasitako dana kontutan harturik. Euretariko bat ikusteko aukera dozue hemen, Jonek eta […]\nMusika historian zehar: Errenazimendutik XX. mendera arte Erdi Aroa ikusi gendun moduan, beste sasoi guztiak aztertu behar doguz, musikaren bilakaerea ulertzeko. Horretarako, taldeko proiektu bat burutuko dozue, suertatu jatzuen sasoia kontutan […]\nDBH3: EUSKAL MUSIKA (Glossi)


Dieta mediterraneotik, supermerkatuetan semaforoak behar izatera - Gaiak - Euskonews\nLeire ESCAJEDO SAN EPIFANIO, Konstituzio Zuzenbideko Irakaslea. EHU.\n1. Dieta mediterraneoa, elikagaien estandarizazio globalak mehatxatuta\nUNESCOk Materiagabeko Kultura-Ondarea babesteko Hitzarmen bat onetsi zuen 2003an. Haren arabera, bada gizakion ondare immaterial bat bizirik dagoena eta gure aniztasun kulturalaren isla dena. Besteak beste ohitura, adierazpen, ezagutza eta teknikek osatzen dute ondare hori, eta nortasun kulturalek duten balore sinbolikoa irudikatzen dute. Giza-elkarte eta herriei nortasun eta jarraitutasun sentimenduak sorrarazten dizkie. Beste kultura-ondareak bezala, planeta mailako komunikazio biziak eta mundializazioak mehatxupean dute ondare inmateriala.\n2009ko abuztuan Espainia, Grezia, Maroko eta Italiak formalki eskatu zuten Dieta Mediterraneoa Gizateriaren Materiagabeko Ondare-Kultural horren barruan hartzea. Hautagaitza hori elkartasun bila dabil momentu honetan eta 2010ko udaberrirako espero da azkeneko iritzia. Bidalitako dokumentuetan Dieta mediterraneoa ez da eredu nutrizional soil bezala aurkezten. Bizimodu bat bezala deskribatzen da, jatorriz diaita hitzak gerkeraz duen zentzua hartuta. Laboreak eta nekazal teknikak, merkatuetako ohiturak, errezetak eta sukalde-teknikak biltzen ditu, bai eta saporeak, koloreak eta usain gozoak ere; baina bizimodu honen elementuen artean, elkarrekin mahairatzeko zaletasuna eta mahai-inguruko usadioak ere aipatzen dira. Ondare aberats hau, gainera, bizirik da eta tradizioaz gain, beste kulturetatik hartutako ekarpen eta berrikuntzei leku egiten die ere.\nDieta Mediterraneoa mundu zabalean aitortzeak hura ezagutzera ematea du helburu, baina baita balore bezala babestea, elikagaien estandarizazioak arriskupean jarri duelako. Galdu ezkero, kultura baino zerbait gehiago galduko litzateke, zientifikoki demostratua baitago bizimodu mediterraneoak osasunari ere on handia egiten diola.\n2. Non ikusten da elikatze-sistemen estandarizazioa?\nEstandarizazioa zertan datzan berehala atzematen da. Merkatu globalak 6800 miloi pertsona kontsumitzaile bakarra bagina bezala hartu nahi gaitu. Duela hamar urte arte, hori oso zaila zirudien elikagaien merkatuaren kasuan. Ekonomikoki oso sektore garrantzitsua da gizarte guztietan eta elikatze-subiranotasuna delakoa ahalegin handiz babestu ohi izan da. Bestetik, elikagaien legeriak herrialde bakoitzeko ohitura eta kulturarekin lotura handia du, erlijio sinesmenak barne hartuta. Azkenik, bada elikagaiengan eta haiekin osatzen diren dietengan bateraezina den zerbait, bakoitzaren behar izan dietetiko eta ahogozoak, bizimaila eta bizibideak emana. Horrek guztiak elikagai kulturen aniztasunarekin batera milioika konbinaziotarako ematen du. Ez zirudien, hortaz, ez, kontsumitzaile ororentzako produktu estandarrak sortu zitezkeenik.\nBaina Osasunaren Munduko Erakundeak (OME) 2009an publikatu dituen zifren arabera, erresistentzia hori apurtzen hasia da. Ur edangarri eta elikagaiak lortzeko arazo larriak dituzten 1000 milioi pertsonak salbuetsita, Planetako beste gizaki guztiez honako hau esan du OME’k. Geroz eta errazagoa da betiko elikagaiak baino onura gutxiago egiten diguten elikagaiak lortzea eta hori dela eta gehiegizko pisu eta obesitatea goraka doaz.1 Badira lehengai batzuk, bai eta tradizionalak ez diren zenbait produktu (snack’ak, zenbait esneki, edariak, zerealak batipat) leku handia hartu dutenak eta badira elikagaien zenbait marka erregistratu Planeta osoan ezagunak direnak.\nArgazkia: IRRI Images.\n3. Zer egiten ari dira gobernuak elikagaien kulturaren estandarizazioaren aurrean?\nEgoera honen aurrean gobernuek mahaigaineratutako erantzunak anitzak dira. Garapen bidean dauden herrialdeek ikusten dute nola bertoko elikagai tradizionalek lekua galdu duten kalitate gutxiago duten produktu arrotzen alde. Kolonialismo dietetikoaz ari dira. “Coca-colonialism” esaten diote batzuek eta elikatze-subiranotasuna eskatzen dute. Mendebaldeko gobernuek, ordea, ezin dute horrelako jarrerarik hartu. Nazioarteko elikagai-industriek haietan dute egoitza. Bestetik, merkatu askearen filosofiaren arabera, estandarizazioa kontsumitzaileek banaka eta askatasunez hartu omen dituzten erabaki askoren metatzea besterik ez da. Koherentzian, ez litzateke egokia askatasun horren aurka egitea.\nAzken gobernu hauek uste dute dietari lotuta doazen gaixotasunei aurre egiteko kontsumitzailearen ahalmena hobetu behar dela, bere aukera askeak aldi berean osasunerako egokienak izan daitezen. Funtsean aditzera ematen da kontsumitzailea obeso dagoela, ez duelako asmatu bere erosketa saskia ondo betetzen. Egin beharreko lana, hortaz, saski hori betetzera doan unera zuzendu behar da. Hezkuntza neurriak planifikatzen dira, epe ertain eta luzera, baina ahalegin gehienak “in-front-of-pack” neurriak dira. Hau da, produktuen etiketen bidezko ekimenak.\nZer jarri, baina, etiketan? Horretarako pentsatu egin behar dugu nolakoa den erosketak egitera doan kontsumitzailea, singularrean. Gizonezko ala emakumezkoa? Gazte edo adintsua? Hezkuntza nutrizional gutxi ala asko izan duena? Ez da erraza, ez, “bat” bakarra, hautatzea. Herrialde anglosaxoietan agintariek nahiko irakurketa katastrofista egiten dute. Helduen belaunaldi hau galdutzat ematen dute eta etiketen jasotzaile bezala oso kultura nutrizional gutxi (edo batere ez) duen kontsumitzaile bat hautatu dute. Estatu Batuetan bada osasunaren kalterakoa den janaria urrunago (lortzeko zailago) eta garestiago jarri nahi duen asko. Merkatuari dagokionean, Erresuma Batuan Food Standards Agency delakoak derrigorrezko bezala bultzatzen ditu semaforo nutrizional bezala ezagutzen direnak. Zirkulazio-argiek trafikoarekin egin bezala, traffic light labelling honek gorri, hori edo berdez markatzen digu produktu oro. Semaforo gorri batek esaten digu produktu batek neurri altu batean duela saihestu behar genukeen osagarrietako bat (gatza, grasak, azukrea). “Genukeen” hori FSAk berak erabiltzen du, gurekin erosketak egitera etorriko balitz bezala. Gero ta berdeagoak, dio ere, osasungarriagoak zure aukerak.\nEgia esan, FSAk berak onartzen du, berderantz jo baino, helburua dela dieta orekatu batera heltzea. Etiketez gain, bere liburuxkak irakurtzen duenari esaten dio dieta osasuntsu baten parte direla bihi osoko ogiak, pasta edo arroza, bai eta fruta ta barazki ugariak ere. Horiez gain, proteinatan eduki altua duten produktuak hartu behar dira, hala nola, okela, arrain, lekale, arraultza, esne eta esnekiak. Harritzekoa dena da, zerrenda honetako produktuetatik oso gutxik daramatela semaforoa, normalean ontziratu gabe saltzen direlako.\n4. Europa Kontinentalean, kontsumitzaile erne eta zorrotza\nEuropa Kontinentalaren kasuan ordea, Europar Batasuneko erakundeek bultzatutako eredua aurkitzen dugu. Hauek ezin dute batezbesteko kontsumitzaile gisa holako kontsumitzaile ezikasi bat hartu. Ez litzateke politikoki egokia. Izatez, Europako Batzorde, Europako Parlamentu eta Europako Justizia Auzitegiko testu askotan, batezbesteko kontsumitzailearen honako deskribapena egiten da: “normalean informazioduna, erne dagoena eta zorrotza” (besteak beste, ikus EE 1924/2006 Erregelamendua). Konklusio horretara nola eta zergatik heldu diren azaltzeko luzea da, baina europar guztiek dakigu batezbesteko kontsumitzaile adi hori urrun dagoela benetako kontsumitzaileengandik.\nIdeia horrekin koherente, Europar Batasunaren helburu da hiritarrari harik eta informazio gehiago eta osotuagoa ematea. Zein eredurantz goaz? Ontziratua izan den edozein produkturen etiketan profil nutrizional zabala adierazten duen eredu baterantz. Ez bakarrik bada, gatza edo azukre asko duen, baizik eta C bitamina, kaltzioa edo bestelakotan berezia den edo. Profil horiek Europako Batzordeak finkatu behar ditu, EFSA (European Food Safety Authority) delakoaren iritzia kontutan hartuta. Prozesu hau, baina, pentsa baino gehiago konplikatzen ari da, zientziak oraindik ez digulako eman elikagai guztiak osasunarekiko klasifikatzeko irizpide sendorik. Harreman hori finkatzekotan, gainera, pertsona bakoitzarekiko egin beharko genuke, elikagai on edo ezegokiak beharrean, beharrizan zehatzetarako dieta egoki edo ezegokiak daudelako.\n5. Galdera pare bat, hausnarketarako\nHausnarketarako, hiru edo lau eztabaidagai aipatu nahi nituzke. Iruditzen zait, bai, neurri bateraino semaforoak eta horien gisako neurriak baliotsuak izan daitezkeela. Aurreko egoerarekiko onuragarriak suerta daitezke. Baina epe ertain eta luzera irakurketa sakonago bat egin behar da.\nEstandarizazioak kalteak ekarri ditu osasun eta aniztasun kulturalari dagokionean. Ekoizpen eta distribuzio eredu berriak, mahaiaren inguruko ohituren galtzea, bazkarietarako denboraren gutxitzea... Horrek denak nortasun sentimendua eta inguruarekiko gure harremanak transformatu ditu, momentuz kalterako.\nSemaforoek eta perfilek kontsumitzailea berdintzeko, uniformatzeko merkatu-estrategiekin bat datoz. Berdin du kontsumitzailea azkarragoa edo hezkuntza nutrizional asko edo gutxiagokoa bada, bat bakarra bagina lez jokatzen dute eta hori ez da egokia. Bestetik, kontsumitzaileari berehalako informazioa ematea ona den arren, epe luzeagorako estrategiei laguntza eman behar zaie. Beste testuinguru batzuetan ez al da posible dieta tradizionalek zituzten balioak lantzea? Ezin da berrikuntza eta tradizioen arteko beste erdibiderik topatu?\nAzkenik, kontu handia hartu behar da etiketak planteatzeko hautatu diren sistemekin. Argitasunaren bila, elikagaiak klasifikatu egiten dituzte hiru edo lau osagarri kontutan hartuta. Gatza eta batez ere grasak dira erreferentzietako bat eta gainera azken hauen artean sistema hauek ez dutelako inolako ezberdinketarik egiten. Nutrizioan aditu direnek, ordea, jakin badakite grasa ezberdinak daudela eta horietako batzuk, neurri jakinetan, bereziki interesgarriak direla populazio talde batzuentzako. Sinplifikazio honekin, gure merkatuetan diskriminatuak izan daitezke zenbait elikagai, dieta konkretu batzuentzako bereziki garrantzitsuak eta, alde horretatik, interesgarriak direnak. Besteak beste gaztak edo landare olioak perfil nutrizionalen sistematan nahiko gaizki paratzen dira. Informazio argia ematea ona da, bai, baina sinplifikazioak ez luke desinformaziorik ekarri behar.\nEusko Ikaskuntzako “Elikadura, Nutrizio eta Osasunaren IV. Antropologia Jardunaldiak: elikadura eta globalizazio”-an aurkeztutako komunikazioa.\n1 WHO, Global Health Risks, Mortality and binden of disease attributable to selected major risks (2009) pp3-4.


BERBAZ: Mirari Bereziartua, herritarrak historiaz jabetzen, 2021era begira (Loiola, Elkano, Noaingo bataila,... ) - Arrosa\nPublished On 28 azaroa, 2019 | By Berbaz BILBO HIRIA IRRATIA | Berbaz\n1521ekoak gogorarazi eta gorazarre egiteko ospakizunak eta prestaketak puri-purian San Inazioren konbertsioak, Elkanoren ibilerek eta Noaingo batailak 500 urte egingo dituztelako 2021ean. Horretan ari erakunde ugari, EAEko, Espainiako, elizako, eskuz esku.\nHistorian adituek eta historia ezagutzearen garrantziaz jabetutako herritarrek osatutako talde batean dabil Mirari, gogotsu, euskaldun gehienontzat eta euskal identitate eta herriarentzat, ondorio makurrak ekarri zituztelako ospatu behar omen ditugun gertakariok. Garrantzitsua da kontuok dagokien tokian kokatzea, historia ezagutu behar baitugu, geroa ganoraz itxuratuko badugu (erroak sendo, adarrak zabal). Eta estatuek, goitik beherako egitura zurrunen bitartez, autonomia erkidegoen gainetik, ondo zorrotz inposatzen dute historia ipuina.\nDiego Lopez de Harok kale nagusietakoa du Bilbon; Loiolako Inazio eta Elkano ere heroitzat azpi-kontzientean. Gaur egun, Santiago Abascali kale nagusia jarri edo erakunde publikoek omenaldia egingo liokete? Pentsaezina.\nBor-borra dario gogotik ahora Mirariri. Oinarrizko ideiak argi, sormen iturri oparo.\nGi: gu izan, hirukoa: gizabanako; gizartekide; gizadikide. Gogoan izanik, gogotik eta gogotsu ekin. Kolonizatutako herria izanik ere, eusten, egoskor. Herri pragmatikoek (baldintzak baldintza, ahal dana egin) irauten omen dute, Edgar Morinek dio.\nAgintariak eta menpekoak, horrela sailkatzen gaituzte hezkuntzatik, txikitatik. Berrantolatu behar dugu gizartea, auzolanean (guztiek erabaki, guztiek egin), herri buruaskia izan arte.\nHutsak egingo ditugu, jakina. Bada, errudun zein den bilatu eta zigortu ordez, hutsetatik ikasi eta aurrera. Ez gara sarritan jabe, badakiguna. Eta badakigu, bai.\nGero bat gaurdanik (Mikel Laboa, Ruper Ordorika)\nKulturaz eta San Agustinkulturgunea\nEdgar Morin antropologoa\n500 urteurrenei lotutako 2021eko ekimen alternatiboen berri izateko: bilbohiria@gmail.com helbidera idatzi\nEleder Aurtenetxemirari bereziartua


Araba ESIko Erizaintzako Zuzendaritza Osasun Kudeaketako Berrikuntzarako Bekarekin saritua - Osaraba\nAraba ESIko Erizaintzako Zuzendaritza Osasun Kudeaketako Berrikuntzarako Bekarekin saritua\negilea Osaraba · 17 azaroa, 2020\nArgazkia egin zen 2019/09/19\nProiektu irabazlea hau da: "Diseño y despliegue del Plan de Desarrollo del Liderazgo entre los profesionales gestionados por la Dirección de Enfermería de la Organización Sanitaria Integrada Araba"\nOsasun Zuzendarien Espainiako Sozietatearen (SEDISA) eta SEDISAko Ikasle Zaharren Batzordearen (ALSEDISA) Osasun Kudeaketako Berrikuntzarako Bekak, Osasunerako Mylan Fundazioarekin lankidetzan, hainbat kudeaketa-arlotan aldaketaren lidergoa bultzatuko duten proiektuak sustatu nahi ditu.\nAraba ESIko Erizaintzako Zuzendaritzak aurkeztutako "Diseño y despliegue del Plan de Desarrollo del Liderazgo entre los profesionales gestionados por la Dirección de Enfermería de la Organización Sanitaria Integrada Araba" proiektu irabazlea Erizaintzako Zuzendaritzak kudeatutako profesional guztiei zuzenduta dago: zuzenean 20 lider berri, 20 lider sortuberri, 105 lider formal, 200 profesional inplikatuta Zainketetako Bikaintasunarekin Konprometitutako Zentroen Programan (CEEC-BPSO) urtero eta 2.600 profesional inguru zeharka.\nNerea Gutiérrez, Araba ESIko Erizaintzako zuzendariak eta proiektuaren koordinatzaileak, nabarmendu duenez, "Erizaintzako Zuzendaritzak erakunde sanitario baten zuzendaritzarako kudeatzen dituen profesionalen lidergoa garatzeak arintasuna ematen du erakundearen kudeaketan, humanizazioa kudeaketan, indartu egiten du profesionalen autoestimua, haien sormena, demokratizatu egiten du erabakiak hartzea eta haien parte-hartzea areagotzen du". Halaber, kide izatearen sentimendua motibatzen eta laguntzen duela uste du: "epe oso luzerako proiektua izanik ere, aldaketa kultural garrantzitsua denez, zentro edo erakunde magnetikoak sortzen laguntzen duela uste dugu".\nKultura-aldaketa horrek onurak dakarzkie pazienteei eta osasun-erakundeari berari. "Profesional motibatuak, kide izatearen sentimendua dutenak eta erakundearen helburuekin konprometituta daudenak izateak kalitatezko arreta, erabiltzailearengan zentraltasuna eta arretaren eraginkortasuna hobetzen ditu", azaldu du Erizaintzako zuzendariak. Azken batean, erakundearentzako onurak ezin konta ahala dira: "lan-giroa hobetzen du, talentua galtzea saihesten du, laguntzaren kalitatea handitzen du, eraginkortasunaren eta biztanleriaren osasunaren emaitzak hobetzen ditu, eta abar".\nOsasun Kudeaketako Berrikuntzarako bekaren helburua da erakunde sanitarioetan berrikuntza-emaitzak sustatzea, aldaketaren kudeaketa egokia eragozten duten errezeloen aurrean. Araba ESIren proiektua irabazle gisa hautatzerakoan, "epaimahaiak hainbat irizpide izan ditu kontuan, hala nola eskalagarritasuna, SEDISAk definitutako estrategiarekiko sinkronia, berrikuntza-maila eta kudeaketaren hobekuntzan espero den eragina, besteak beste", azaldu du Gloria Mª Torralbo ALSEDISAko presidenteak. Bestalde, Javier Anituarentzat, Osasunerako Mylan Fundazioko zuzendari, "gure fundazioaren konpromisoa ekimenak sustatzea da, hala nola beka hau, Osasun Sistema Nazionalak dituen erronka nagusiei aurre egiten lagunduko dutenak. Hala, osasun-kudeaketaren berrikuntza funtsezkoa da pazientearen osasun-emaitzak eta bizi-kalitatea hobetzeko, eta are gehiago paziente kronikoei aplikatzen bazaie, proiektu irabazlearen kasuan bezala ".\nLidergoa Garatzeko Ekintzak\nEmandako beka Erizain Open Space 2018 programan proposatutako eta jasotako ekintzak gauzatzeko izango da, Araba ESIko erizaintzako profesionalen lidergo-gaitasunak hobetzeko. Besteak beste:\nBere ardurapeko unitateen gainbegiraleen eta ondokoen arteko bileren gutxieneko maiztasuna ezartzea, jarraipena eta ebaluazioa eginda.\nErizaintzako agintariek beren taldearekin egin beharreko gutxieneko bileren maiztasuna ezartzea.\nGainbegiraleei jakinaraztea beharrezkoa dela beren taldearekin ebaluatzea Erizaintzako Zuzendaritzak kudeaketa-akordioetarako proposatutako adierazleak.\nErizaintzako agintarien gaitasunak ebaluatzeko eredua ezartzea.\nOspitaleratze-unitateko gainbegiraleak eta Lehen Mailako Arretako erizaintzako arduradunak gainditzen dituzten gatazka ez-kudeagarrien bitartekaritzaren zirkuitua definitzea eta jakinaraztea.\nAraba ESIren jardunaldi bat ezartzea, unitateetan egindako lanak, proiektuak eta ikerketak partekatzeko.\nProiektuak hainbat ebaluazio-tresna ditu eragina eta emaitzak neurtzeko. Alde batetik, urtean bitan egingo litzatekeen lider formalen gaitasunen ebaluazioa, eta, beste aldetik, jardueraren, prozesuaren eta emaitzaren adierazle kuantitatiboagoak.\nPrevious story "25 años del cribado del cáncer de mama"


AURKEZPENA - memoria 2016 - navarra.es\nAURKEZPENA - memoria 2016\nHemen aurkezten dugun “Nafarroako Zerga Ogasunaren memoria. 2016. urtea” dokumentuaren helburua da Nafarroako Zerga Ogasuna erakunde autonomoaren antolamendua eta jarduera ezagutaraztea interesa izan dezakeen edozein pertsona edo erakunderi: administrazioko langileei, laguntzaileei, ikertzaileei, gizarte-eragileei, beste administrazio batzuei, erakunde publikoei, etab.\nMemoria hau da Nafarroako Zerga Ogasunaren jarduera osorik islatzeko xedez argitaratu den lehenengoa eta 2016ko jarduketa nagusiak biltzen ditu. Oro har, jardueraren datuak 2015ekoekin alderatu ahal izan dira, baldintza homogeneoetan. Horrenbestez, datu gehienetan bi ekitaldietako informazioa dago jasota, eta horrek aukera ematen digu datuon bilakaera ikusteko eta emaitzak aurreko urtekoekin alderatzeko.\nMemoria honek informazio-gardentasunaren printzipioari jarraitu nahi dio eta asmoa da baliagarria izan dadila Nafarroako Zerga Ogasunaren jardueraren berri emateko, hori ebaluatze eta hobetze aldera.\nNafarroako Zerga Ogasuna da Nafarroako zerga-sistema aplikatzeaz arduratzen den erakundea. Bere estatutuen 3. artikuluaren arabera, Nafarroako Zerga Ogasunari dagokio zergak ondo eta modu eraginkorrean kudeatu eta biltzea, araudi fiskala zorrotz betetzen dela eta denek betetzen dutela bermatzeko, zergadunen segurtasun juridikoa kaltetu gabe eta aipatutako araudiak sortzen duen presio fiskala murriztuz.\nDagozkigun zereginen ezaugarriengatik, zerga-bilketaren zifra aukeratu dugu gure jardueraren adierazle nagusi gisa, albo batera utzi gabe kasuan-kasuan egokiagoak diren beste magnitude batzuk erabil daitezkeela jarduketa jakin batzuen emaitzak ebaluatzeko.\nHori horrela, azpimarratu behar da Nafarroako Zerga Ogasunak 3.249.731,9 euroko zenbateko likidoa lortu zuela 2016an; alegia, 2015ean baino % 1,60 gehiago. Bestetik, 2016ari dagozkion zerga-kontrolerako jardueraren emaitza 133.869,4 mila eurokoa izan zen, hots, aurreko urtean baino % 16,76 handiagoa.\nTaula honetan ikus daitezke datu horiek:\n1. taula. Zerga-bilketa likidoa eta zerga-kontrolerako jardueraren emaitzak


Ume kontuak | IZARRAIZPETIK\nBatzuen ustez, askoren ustez oraindik, “gaizki ohitzea da”. Nire ustez, kontrakoa. Batzuentzat, askorentzat zoritxarrez, oraindik gaizki ohitzea da umea lepotan hartzea, goxatzea, gozatzea, musukatzea, laztantzea eta horixe, besterik gabe umea besoetan edukitzea. Gaizki ohitzea. Nire ustez, kontrakoa.\nBatzuen ustez, askoren ustez oraindik, umeak mahaian jartzen zaiona xuxe-xuxen jaten duelako hazten da hainbeste, eta jaten ez duelako hazten da hain gutxi. Nire ustez, hazten ari delako jaten du hainbeste, eta ez delako hazten ari jaten du hain gutxi. Batzuen ustez, askoren ustez oraindik, umea jatera behartu egin behar da, eta beti tamaina berean jan behar du. Ez hartu kontuan hazten ari den, ez ote den ari, hortzak hazten ari zaizkion edo, besterik gabe, jateko gogorik duen ala ez. Ez, jan egin behar du, “bestela txiki geratuko zara”.\nBatzuen ustez, askoren ustez oraindik, zigorra eraginkorra eta egokia da. Nire ustez ere zigorra eraginkorra da, tortura eraginkorra den modu berean, baina ez da egokia, ez da etikoa, ez da justua, ez da beharrezkoa. Batzuen ustez zigorraren bidez ondo jokatzen erakusten da. [Ondo jokatze horrek zer esan nahi duen alde batera utzita], nire ustez zigorraren bidez ezkutuka jokatzen erakusten da, ez besterik.\nArazo handia dugu, arazo ikaragarria. Umeei ez diegu denborarik eskaintzen, ezin diegu denborarik eskaini, eta denborarik ez eskaintze hori justifikatu nahian sortzen ditugu arauak: lepotan ez hartu, bazkariak automatikoki eman, aurreneko aukera ikusten dugunean zigortu…. Umeen heziketa ahalik eta denbora gutxien eskainiz egiteko mekanismoak dira horiek, eta arau bihurtu ditugu, arau bilakatu dizkigute. Eta ez dakit konturatzen garen pertsonok, guztiok, adimen emozional bat dugula, jaiotzen garenetik hiltzen garen arte. Ez dakit konturatzen garen muxukatzea, besarkatzea, lepotan maite duzun hori edukitzea ondo ohitzea dela; umeak konfiantzan irabazten duela, eta horrela egingo dela askeago, independienteago. Dependentzia horrek, komunikazio horrek pertsona hobeagoak egingo dituela. Ez dakit konturatzen garen, baina errazena egiten ari gara, beti bezala. Arauak behar dira, diziplina behar da, baina batik bat, eta beste ezeren gainetik, dedikazioa eta maitasuna behar dute umeek.\n« Ama bat afaltzen Zoom in/zoom out »\nData : 2010/03/30\nLaburpen hitzak: arauak, hezkuntza, umeak


AHTren aurka Atxondon egingo den akanpadan parte hartzeko deia luzatu nahi diogu Euskal Herriko langileriari | LAB SINDIKATUA\nAcción Social AHTren aurka Atxondon egingo den akanpadan parte hartzeko deia luzatu nahi diogu...\nAHTren aurka Atxondon egingo den akanpadan parte hartzeko deia luzatu nahi diogu Euskal Herriko langileriari\nPandemiak ez ditu Eusko Jaurlaritzaren, Nafarroako Gobernuaren eta Espainiako Estatuko Gobernuaren asmoak, proiektuak eta lehentasunak aldatu AHTarekiko. Trenaren obrekin jarraitu, gutxi batzuen neurrira diseinatutako mugikortasun eredua martxan jarri eta aterabiderik ez duen etorkizun batera kondenatu nahi gaituzte. AHTa, zentzu horretan, proiektu zentrala da EAJren garapen ereduan. Izan ere, lurralde desorekan, nazioarteko pertsona eta merkantzien fluxuan eta neurririk gabeko hazkunde infinituan dago txertatua.\nAHTaren obrek eragindako kalte ekologiko eta sozialaz gain, lan baldintzen prekaritatea ere azpimarratzekoa da. Abiadura Handiko Trenaren obrak hasi zirenetik gutxienez 11 dira bizia galdu duten langileak. Ezin dugu ahaztu, zentzu horretan, pasa den astean Elorrion AHTaren obretan bere bizia galdu zuen langilea; argi dago AHTa ez dela soilik ingurumenaren eta mugikortasun jasangarriaren kontrako eraso bat, AHTa ere langile klasearen kontrako eraso zuzena da. Horietako batzuk langile migranteak izan dira, prekarizatutako postuetan eta baldintzetan lan egiten zutenak.\nEbidentziak argiak dira. Adibidez, azkeneko urte honetan Europako Kontu Ganberak egindako auditoriak Euskal Herriko agente sozial eta sindikalok urte hauetan zehar salatu duguna berretsi du:\n– Kostu-Onura txostenak inorako irizpide eta seriotasunik gabe egin ziren. Proiektuaren bideragarritasun ekonomiko eta soziala justifikatu gabe dago.\n– Euskal Y delakoa irla moduko bat izango da. Izan ere, Bordelerekin konektatzen duen zatia 2037ra arte ez da amaituko eta Burgosekiko lotura ere atzerapenak jasaten ari da. Euskal Y-a, teorian, 2023 urterako bukatuta egon beharko litzateke, baina, COVID19ak eragindako testuinguru sozioekonomikoa kontuan hartzen badugu, seguruenik asko atzeratuko da denboran. Honek erakusten du proiektuaren zentzurik eza.\n– Eusko Jaurlaritzak 2004tik EHUko akademikoek egindako txostenei muzin egin eta proiektuarekin aurrera jarraitu zuen.\n– Euskal Y-ak, momentuz, 1.825 milioi euroko gainkostua izan du. Hasierako proiektuan definitutakoa baino %39 gehiago.\nOrain da momentua AHTaren kontrako borroka indartzeko eta gizarte bezala ditugun lehentasunak birdefinitzeko. Esaterako, Atxondoko trenbide-tartean xahutuko duten diruarekin ospitale bat eraikitzeko aukera egongo litzateke, baina Eusko Jaurlaritzaren lehentasunak beste batzuk dira.\nLAB sindikatutik argi daukagu; berriki egin dugun programa sozioekonomikoan jasotzen dugun moduan, ezinbestekoa da pertsonen eta merkantzien mugikortasun eredu berri bat bermatuko duen azpiegitura jasangarriak proiektatzea, tren soziala indartzea kasu. AHTak, hain zuzen ere, jasangarria ez den mugikortasun ereduan sakontzen du.\nCOVID19ak agerian utzi du bizitza duina bermatzeko ezinbestekoak diren sektore produktibo eta erreproduktiboak indartu behar ditugula eta zerbitzu publikoetan inbertitu behar dugula. Pandemiaren aurretik AHTaren bideragarritasuna kolokan bazegoen, momentu honetan langileok ezin dugu onartu diru publikoa zentzurik gabeko proiektuetan xahutzea. Nahiz eta ofizialki Bizkaiko azpiegituraren %70a dagoela eraikita, soilik %30a dago guztiz amaituta eta operatibo egoteko moduan. Diru publikoa zerbitzu publikoetara eta behar sozial kolektiboetara bideratzea izango da berme bakarra langileon bizitza duina bermatzeko.\nLAB sindikatuak uztailaren 30 eta 31 eta abuztuaren 1ean Atxondon egingo den AHTrik ez! Akanpadan parte hartzeko deia luzatu nahi dio Euskal Herriko langileriari. Denon artean geldituko dugu!\nLa lucha por unas pensiones dignas es la lucha de todas y todos los trabajadores\nConvocamos manifestaciones el 23 de enero en Bilbo, Donostia y Gasteiz para denunciar la grave situación de Osakidetza


Errusiako palazioak astindu zituen Rasputin dohaintsua dakar Iturraldek - GARA\nErrusiako palazioak astindu zituen Rasputin dohaintsua dakar Iturraldek\n«Rasputin eta San Petersburgoko gauak» nobelan, Romanov dinastiaren azken urteetan protagonista bilakatu zen pertsonaia mitikoaren jai, orgia, mozkorraldi eta gainerako gorabeherak kontatzen ditu Joxemari Iturralde tolosarrak. Iraultzaren bezperatan eta kalean miseria nagusi den bitartean, palazioan lanean ari den bikote euskaldun bat izango da agintari eta jauntxoen gehiegikerien testigu eta euren begietatik iritsiko zaigu nobela historiko eta erotiko hau.\nFraide eroa bezala ezagutzen zuten errusiarrek duela mende bete. Bekaturik handienak egin eta eginaraztea arau bihurtu zuen, ondoren jainkoaren barkamena jasotzeko. Lider espirituala, gaixoak sendatzeko eta etorkizuna iragartzeko dohainak zituena, erlijio ezberdinetako ezagutzen jabe, bere «tramankulutzarrarekin» sexurako sekulako trebezia zuena... Gregori Efimovitx Rasputin ezagun egin zen Romanov dinastiaren azkenetan eta urte horietan girotu du Joxemari Iturraldek (Tolosa, 1951) bere azken nobela, «Rasputin eta San Petersburgoko gauak» (Elkar).\nNobela historiko eta erotiko moduan definitu zuen Antxiñe Mendizabal editoreak, pertsonaia historiko honek asko baitu bigarrengotik ere. Iraultza sobietarraren aurretik, Rasputinek Romanov dinastiarekin eta, batez ere, bertako tsarinarekin izan zuen harreman estua. Hemofilia zuen Alexis Zarevitxa -gizonezko seme bakarra eta, ondorioz, oinordeko zuzena- sendatzea lortu zuela esaten da, eta hortik aurrera berak mugitu zituen jauregiko hariak. «Rasputinek ez zuen nahi iraultza lehertzerik, baina, nahi gabe, bere ekintzekin, bultzatu egin zuen», esan zuen atzo Iturraldek.\nPott bandaren sortzaile, orain gutxi arte irakasle lanetan aritu da tolosarra. GARAko «Mugalari» gehigarrian kolaboratu zuen urte luzez -«Kaleidoskopioa» (Pamiela) bilduman artikulu horien aukeraketa bat argitaratu zuen iaz-. Beste dozena erdi nobela ere baditu, azkenengoa «Ilargi horia» (Pamiela, 2012), eta ezagunak dira haur eta gazte literaturan egin dituen lanak.\nBi euskaldun, guztiaren lekuko\nErrusiako herriak iraultza aurreko giroa bizi duen bitartean, palazioko jai, orgia, mozkorraldi eta bestelakoen testigu izango den bikote euskaldun bat izango da «Rasputin eta San Petersburgoko gauak» nobelako protagonista eta kontatzen den guztia eurek bizitakoa izango da. Zerbitzari eta morroi moduan ari dira palazioan lanean eta elkartzen direnean ikusi eta entzundakoaren berri ematen diote elkarri.\nIstorioa osatzeko, bi anekdota pertsonaletan oinarritu da tolosarra. Aitaginarrebak bere lagun baten gurasoei gertatutakoa kontatu zion batetik. Filipinetatik bueltan, transiberianoa hartzeko Moskura joan eta iraultza lehertzear zela, istiluen artean blokeatuta gelditu ziren bertan, ez aurrera ez atzera, ezin ezer egin. Parke batean zirku bateko piano jotzaile bati begira jarri eta euskalduna zela konturatu ziren. «Hau da, iraultza lehertu da, dena hankaz gora dago eta pianista hori han dago, mozorrotuta, pianoa jotzen, bere inguruan lur behera jauzten ari den bitartean», esan zuen idazleak.\nBestalde, Iturraldek Biarritzen dituen lehengusu batzuek kontatu zioten iraultzatik ihesi etorritako zenbat errusiar bizi den lapurtar kostaldean. Bere osabaren parrokoak Rasputinekin ibilitako jendea ezagutu omen zuen eta bi anekdota hauetatik tiraka osatu du istorioa. Biarritzeko paseo batekin abiatzen da gainera nobela. «Iraultza giro bat dago eta, beraz, batzuek egiten dute iraultza nahi gabe, Rasputinek bezala, eta nobelan azaltzen diren protagonistek ikusten dute iraultza bertatik baina ezin dute ezer egin, ez dira eragileak eta ez dakite handik nola irtengo diren ere».\nAutorearen ustez, paralelismo bat dago duela ehun urte Errusiak eta gaur egun guk bizi dugun egoeren artean. Jendea miseria gorrian, goseak akabatzen, politikarien ustelkeria nagusi, agintarien saldukeria nonahi, protestak kalean, egoera lehertzear... «ematen du gaurko eguneko egoeraren deskribapena dela, eta hala da, baina orain dela ehun urte gertatutakoa». Errusian iraultza etorri zen baina ezberdintasuna liderretan ikusten du Iturraldek. «Hemen ez dakigu zer gertatuko den. Garai hartan lider bat egon zen, Lenin, iraultza aurrera eraman zuena. Guk gure politikarien artean ez daukagu liderrik».\nNobela zuri-beltzean egindako hainbat ilustraziorekin jantzi du Iturraldek; Matak egin dizkio bai marrazkiak bai azala ere.\nPare bat urte eman ditu Iturraldek Rasputinen inguruan irakurtzen eta dokumentatzen eta San Petersburgora ere bidaiatu du, kontatzen diren toki guztiak bisitatu ditu, hanka sartzeak ekiditeko. «Nobela bat da, nik asmatua, baina datu historiko bat sartzen denean, benetan horrela izan zen», zehaztu zuen.\nNobela Mataren ilustrazioekin jantzi da. Zuri-beltzean egindako marrazkiak dira, Rasputin egoera ezberdinetan aurkezten dutenak. Azala ere Matak egin du: Rasputin ageri da, Alexandra tsarina eta Nikolai II.a tsarra txotxongiloak maneiatuz.\nBi anekdota izan ditu idazleak abiapuntu. Iraultzaren bezperatan Moskun harrapatuta gelditu zen bikote euskalduna eta handik ihesi, Biarritzen bizi diren errusiarrak. Nobelan, bikote euskaldun bat izango da protagonista.


Rosselkhozbank-ek hazi merkaturik handiena jarri zuen abian - "Potato System" aldizkaria\nnagusia Industriako berriak\nRosselkhozbank-ek hazi merkaturik handiena jarri zuen abian\nв Industriako berriak\nRosselkhozbankek etxeko hazkuntzaren lorpen guztiak bildu ditu plataforma digital batean. Nekazaritzako laboreen bi mila hazi baino gehiago aurkezten dira ekosisteman Svoe Farming nekazaritza-industriaren konplexurako. Marketplace-eko erabiltzaileek hurrengo denboraldirako merkatuko liderrek hazi onena aukeratu dezakete.\nSvoe Farming plataforman, nekazariek hainbat hornitzaileen eskaintzak aurkitu eta alderatu ditzakete eta beren baserrirako aukerarik onena aukeratu. Eta plataforman aurkezten den hazi hautaketa "adimendunaren" zerbitzuak laborantzaren eskualdean eta laborantzaren erabilera norabidean oinarritutako gomendioak emango ditu. Kategoria bakoitzean dozenaka barietate eta ehunka izen daude.\n“Lehen aldiz, nekazaritza-industriako konplexuan laborantzak ekoizteko arloan gure herrialdean hautatutako lorpen guztiak konbinatzen dira plataforma digital batean. Haziak merkatuan Hornitzaile handienek ez ezik, etxeko ikerketa institutu eta zentro nagusiek ere landatu dituzte. Gaur egun, Svoe Farming merkatuan, erabiltzaileek patata, soja, azukre erremolatxa, zerealak, lekaleak, belarrak, olio haziak eta bestelako laboreen hautaketa haziak dituzte eskura ", esan du Elena Baturova RSHBko Finantza Teknologien Garapen Zentroko zuzendariak.\nHorrela, VNII Soyak Sentyabrinka soja-barietate bakarra aurkeztu zuen, hazkundearen 95 egunetan hektareako 2,5-3,0 tonako hazien errendimendua emateko gai dena, eguraldiaren baldintzak kontuan hartu gabe, uzta mekanizatuetara ondo egokituta eta lehiakortasunerako beste hainbat abantaila dituena. Eta azukre-erremolatxa hazien hautaketaren arloko ikerketa institutu zaharrenetako bat V.I. izena duen VNIISS da. A.L. Mazlumova - azukre-erremolatxa hibridoaren hazi bakarrak aurkeztu ditu, hazien ernetze handia, usteldurarekiko erresistentzia, errendimendu handia eta sustraien laboreen azukre-edukia.\nLaster, erakunde zientifikoek emandako zerbitzuetan oinarritutako zerbitzuak agertuko dira plataforman: laborategien analisiak eta lurzoruaren eta laboreen azterketak, laborantzak hazteko aholkularitza zerbitzuak, dokumentazio teknikoa idaztea, prestakuntza programak.\nEkosistemen erabiltzaileek ikerketa institutu eta zentroetako hazien edo zerbitzuen eskaera egin dezakete, merkatuko beste edozein produktu bezala, klik batean, eta hornitzaile desberdinen ondasunak alderatzeko zerbitzu erosoak erosleari aukerarik onena egiten lagunduko dio. Ekosistemen erabiltzaileek hazkuntza garapen berriei buruzko informazioa jaso ahal izango dute formatu digital erosoan, Errusiako nekazaritza zientziatik ondasunak aukeratu eta erosi ahal izango dituzte plataforma bakarrean.\nHurrengo denboraldirako hazkuntza errusiar haziak oraintxe bertan erosi daitezke Svoe Farming merkatuan, kredituarekin barne.\nTags: merkatuaErrusiako hautaketaren haziak


Amurriok Txakolin Egunaren hogeita hirugarren edizioa hartuko du igandean\nIgande honetan, maiatzaren 22an, Txakolin Egunaren hogeita hirugarren edizioa hartuko du Amurriok, Juan Urrutia parkean. Azokaren helburu nagusia da 2021eko mahats-bilketa sustatzea eta Arabako Txakolina Jatorri Deiturako sei upategiren eskutik Arabako produktu horren kontsumoa ikusaraztea.\nUdaletxean hasiko da azoka; bertan, 2021eko mahats-bilketaren aurkezpena egingo da, ohorezko aurresku batekin, eta Arabako Txakolinaren 2022ko enbaxadore izendatuko dute Maite Eskarmendi Ezkerra kazetaria. Ondoren, 12:00etan, txupinazoarekin inauguratuko da esparrua.\nEsparru barruan, txakolina dastatu ahal izango dute bertaratzen direnek, baita errazioak eta pintxoak ere. Horretarako, tiketak erosi beharko dituzte bertako standean. Artisau-produktuen eta bertakoen erakusketa eta salmenta ere egingo da egunean zehar, kalejiraren animazioak lagunduta. Horrek guztiak 17:00ak arte iraungo du, eta erromeria hasiko da orduan.\nGasteiztik joateko aukera\nAurten, Gasteiztik joateko autobus zerbitzua eskainiko du azokak. Jesus Guridi kaletik irtengo da, 11:00etan, eta 17:00etan itzuliko da Amurriotik. Txartelak Azoka plazako Arabako Txakolina postuan erosi ahal izango dira.\nAmurrioko 2022. "Txakolin eguna" azokaren kartela


Ummotar zibilizazioa - Wikipedia, entziklopedia askea.\nUmmo zibilizazioaren sinboloa, edo teoriaren babesleen arabera haienak diren dokumentuetan haien sinaduratzat baliatzen dutena.\nUmmotar zibilizazioa Ummo exoplanetan bizi den eta gizadiarekin harremanetan jarri den zibilizazioa da, haren izatearen babesleen arabera. Zibilizazio honen izatea kartsuki eztabaidatu eta zalantzan jarri da, zientzialari eta aditu gehienek gezurtatu baitute. Teoria 1960 eta 1970eko hamarkadetan OHE fenomenoan sinisten zuten pertsona-taldeek ustez jaso zituzten dokumentu eta gutunetan oinarrituta dago. Espainian eta Frantzian arrakasta nabarmena izan zuen teoriak 1960 eta 1970ko hamarkadetan.\nOstera, 1990ko hamarkadaren erdialdera Jose Luis Jordan Peñak dokumentu eta gutunen sortzailea zela adierazi eta fenomeno guztia gezurra izan zela esan zuen. Alabaina, zenbait sinestunek aitorpen hori gezurtzat edo "Lurreko boteretsuen amarrutzat" hartu zuten. Gaur egun badira ummotar zibilizazioaren izatean sinisten dutenak, adibidez, Boliviako Hijas de Ummo (Ummoko alabak) edo Ummo sciences (Ummo zientziak), zeinak metodo zientifikoan oinarrituta Ummoko hizkuntza deszifratu duela aditzera eman duen eta hizkuntza horrek Lurrekoekin zerikusirik ez duela.


Ibon Fernandezen euroagindua ebatziko dute ekainaren 18an - GARA\nIbon Fernandezen euroagindua ebatziko dute ekainaren 18an\nPaueko auzitegiak datorren ekainaren 18an erabakiko du Ibon Fernandez Iradi euskal preso politikoa kondena betetzera espainiar Estatura entregatuko duen ala ez. Estatu frantziarrak 30 urteko kartzela zigorra ezarri zion donostiarrari 2009an egindako epaiketan.\nAuzitegi Nazional espainolak Fernandezen aurka aurkeztutako bi atxilotze euroaginduak aztertu beharko ditu, beraz, Paueko auzitegiak hilaren 18tik aurrera.\nDominique Jeol fiskalak Fernandez kartzelan mantentzeko eskatu zuen atzo, kondena amaitzean espainiar Estatura entregatua izan dadin. Euskal presoaren abokatu Maritxu Paulus Basurcok, bestalde, euroagindua onartzen bada, donostiarraren askatasuna eskatuko duela iragarri zuen.\nEtxerat presoen senideen elkarteak joan den asteko komunikatu baten argitu zuenez, Fernandez, Lannemezaneko espetxean dago esklerosi anizkoitzak jota, eta tarteka tratamendua jasotzen ari da Tolosako (Okzitania) ospitalean.\nBasurcok argudiatu zuenez, Auzitegi Nazionalak bidalitako atxilotze aginduetan Fernandezi leporatzen zaizkion zenbait ekintza ez dira ondo zehazten. Era berean, zenbait «inkoherentzia» eta «data nahasmenak» agertzen direla gaineratu zuen. Horrenbestez, agindua ez onartzeko eskatu zion auzitegi frantsesari.


Irekia Eusko Jaurlaritza - Gobierno Vasco :: Eusko Jaurlaritzak 500.000 euro onartu ditu musika jarduera profesionalak diruz laguntzeko (Gobernu Bilera 2017-05-02)\nEusko Jaurlaritzak 500.000 euro onartu ditu…\n<img src="https://www.irekia.euskadi.eus/uploads/cover_photos/38403/original/logoconsejo.jpg" style="max-width:100%" alt="" />\nKultura eta Hizkuntza Politika Saileko deialdi honek iaz baino 25.000 euro gehiago izango ditu\nGobernu Batzordeak 2017an musika jarduera profesionaletarako diru-laguntzak emateko modua arautzen duen agindua onartu du bere gaurko saioan. Guztira, Eusko Jaurlaritzak 500.000 euroko kontu-saila izango du musika ekitaldiak sustatzeko eta, oro har, musika lanak garatu edo zabaltzeko. Deialdiak iaz baino 25.000 euro gehiago izango ditu.\nKultura eta Hizkuntza Politika Sailetik sustatutako deialdi honek lau jarduera mota ezberdin garatuko ditu: partiturak argitaratzea, musika proiektu unitarioak, musika enpresa ekimenak eta musika programazioa. Lehenengo esparruak 30.000 euro izango ditu eta Euskadiko musikarien obren partiturak editatzea du helburua. Bigarrenaren bidez, 135.000 euro banatuko dira eta musika proiektu propioak kudeatzen dituzten eragileei dago zuzenduta.\nHirugarren diru-laguntza motari dagokienez, 195.000 euroren bitartez diruz lagunduko dira eragileek kudeatzen dituzten musika ekimen enpresarialak. Azkenik, 140.000 euro izango dira euskal musika taldeen programazioa musika areto pribatuetan sustatzeko.\nDeialdiaren aurtengo igoerari esker 15.000 euro gehiago izango dira bigarren modalitatean eta 10.000 gehiago hirugarrenean.\nRT Gaztezulo "RT AzkueFundazioa: Eusko Jaurlaritzak 500.000 € onartu ditu musika jarduera profesionalak diruz lagu… https://t.co/pvu1WhuFZH"\nEusko Jaurlaritzak 500.000 € onartu ditu musika jarduera profesionalak diruz laguntzeko (Gobernu Bilera 2017-05-02)


Volkswagen T-Cross berria Iruñeko Landaben industrialdeko lantegian egingo dute | Berriak Ekonomia | EiTB\nVolkswagen T-Cross berria Iruñeko Landaben industrialdeko lantegian egingo dute\nVolkswagen T-Cross berria Landabenen egingo dute\nIruñeko lantegiak Polo modeloa egiten du orain. Urte amaieran bigarren modelo hori egiten hasten denean, 350.000 ibilgailu egingo ditu urtean.\nVolkswagenen lantegia, Iruñeko Landaben industrialdean. Artxiboko argazkia: EFE\nNafarroako Volkswagenek beste 450 langile behar ditu Polo berria ekoizteko\nVolkswagen autogile alemaniarrak iragarri duenez, bigarren modelo bat egingo du urte amaieratik aurrera Iruñeko Landaben industrialdean duen lantegian: T-Cross berria. Polo modeloa egiten jarraituko du eta beste ibilgailu hori egiteari ekiten dionean, 350.000 ibilgailu egingo ditu urtean (egun, 244.000 egiten ditu).\nAutogile alemaniarrak egindako kalkuluen arabera, langile kopurua % 10 haziko da Iruñeko lantegian T-Cross berria ekoitzi ahal izateko.\nAndreas Tostmann Volkswageneko logistika buruak adierazi duenez, "T-Cross eta Polo modeloek plataforma modularra partekatzen dute, eta, hori dela eta, efizientzia alorrean abantailak lortuko dira biak Nafarroan eginda".\nAlemaniako enpresak 1.000 milioi euroko inbertsioa egingo du 2019ra arte T-Cross eta Polo modeloak Nafarroan ekoizteko.\nEmilio Saenz Landabengo fabrikako zuzendaria pozik agertu da erabakiarekin. Urte amaieran hasiko dira T-Cross berria (Polo autoaren SUV bertsioa) ekoizten.


Informazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legea betez, jakinarazi nahi dizugu sprint-inf.com eta sprintsat.com Interneteko domeinuen titularra honako hau dela: Sprint Zerbitzu Informatikoak (Juan Enrique Fernández Casales jauna - 15.978.973-E), helbide profesionala: Balleneros kalea, 22, 20011 Donostia San Sebastián (Gipuzkoa), telefonoa: 943445215, helbide elektronikoa: sprint@sprint-inf.com\nsprint-inf.com eta sprintsat.com web guneak (hemendik aurrera “web gunea” edo/eta “web gune hau”) Sprint Zerbitzu Informatikoak (hemendik aurrera “enpresa”) enpresaren jabetzako web guneak dira. Erabiltzailea borondatez sartu ahal izango da bertan, eta gainera, sartzea doakoa da. Web gune honetan nabigatzeak esan nahi du erabiltzaileak ezagutzen eta onartzen dituela bertako lege oharrak, erabilera baldintzak eta bertako pribatutasun politika. Erabiltzaileak ez baditu onartzen erabilera baldintza horiek, eta beraz, ez badie onespena ematen, ezingo du web gune honetan nabigatu.\nErabiltzaileek galarazita izango dute eduki faltsuak edo okerrak txertatzea edo jakinaraztea; esan nahi baita, ezingo dute eman Sprint Zerbitzu Informatikoak, beste erabiltzaile batzuk edo hirugarrenak nahasteko moduko edukirik. Erabiltzailea bera izango da, horrenbestez, ematen dituen datuekin eragindako kalteen erantzule bakarra. Ezin da erabili hirugarrenen datu pertsonalik, euren baimenik gabe. Era berean, debekatuta dago hirugarrenen identifikazio-datuak erabiltzea, beste pertsona edo entitate baten tokian jartzeko asmoz.\nSprint Zerbitzu Informatikoek ahalegin handia egiten du web gunean argitaratzen diren edukietan akatsik egon ez dadin. Beraz, beretzat gordetzen du edonoiz horiek aldatzeko eskubidea. Sprint Zerbitzu Informatikoak espresuki uko egiten dio web gune honetako edukietako akats edo hutsegiteengatiko erantzukizunari eta baita horien egiazkotasun-, zehaztasun- eta gaurkotasun-faltaren ondoriozko kalteengatiko erantzukizunari ere.\nWeb guneak beste web gune batzuetarako estekak jar ditzake edo bere web gune bilatzaile batekin horietarako sarbidea eman dezake. Sprint Zerbitzu Informatikoak ez du bere gain hartzen estekatutako gune horietako ezein edukiren erantzukizunik, ezta bilaketen emaitzarenik ere; izan ere, ez du horien gaineko eta horietan eskainitako eduki, produktu eta zerbitzuen gaineko erantzukizunik. Zerbitzu horien helburua, hain zuzen, erabiltzaileei beste informazio-iturri batzuen berri ematea da; horregatik, erabiltzailea soil-soilik bere erantzukizunpean sartuko da eduki horietara, bertan araututako baldintzen arabera.\nSprint Zerbitzu Informatikoak ez da web gune honen edo bertako edukien erabileratik eratorritako edozein ondorio edo kalteren erantzulea izango, informatika-kalteak eta birusak txertatzea kontuan hartuta. Sprint Zerbitzu Informatikoak ez du bermatzen web gunean ez dela inolako birusik edo bestelako elementurik izango, kanpoko hirugarrenek txertatutakoak, eta erabiltzaileen sistema fisiko zein logikoei kalteak ekar diezazkieketenak; nolanahi ere, eskura dituen bitarteko guztiak erabiliko ditu, horrelakorik gerta ez dadin.\nSprint Zerbitzu Informatikoak beretzat gordetzen du noiznahi, aldez aurretik oharrik edo azalpenik eman gabe, web gune honetako diseinua, konfigurazioa eta informazioa aldatzeko edo ezabatzeko eskubidea, baldin eta beharrezkoa dela iruditzen bazaio. Sprint Zerbitzu Informatikoak ez du bere bizkar hartuko aldaketa horiek ekar ditzaketen kalteen erantzukizuna. Dena den, eskura dituen bitarteko guztiak erabiliko ditu, erabiltzaileei aldaketa horien berri emateko.\nWeb gune honen jabetza-eskubideak, eta baita bertako orrialde, pantaila, informazio, itxura zein diseinu, produktu eta zerbitzu, marka, logo, lelo eta gainerakoen jabetza-eskubideak ere, Sprint Zerbitzu Informatikoarenak dira, non eta ez den bestelakorik adierazten.\nWeb gune honetan sartzeak edo bertan nabigatzeak ez du esan nahi, inola ere, Sprint Zerbitzu Informatikoak bere jabetza intelektual edo industrialaren eskubideei uko egiten dienik, edo erabiltzaileari bere erabilera pertsonalerako utzi edo baimena (erabatekoa edo hein batekoa) ematen dionik. Norbaitek lan horiek baimenik gabe erreproduzitu, banatu, merkaturatu eta eraldatzen baditu, Sprint Zerbitzu Informatikoaren jabetza intelektualaren eskubideak urratuko ditu.\nErabiltzaileak web gune honetatik softwarea jaisten badu (betiere, Sprint Zerbitzu Informatikoaren baimenarekin), erabilera pertsonalerako baino ez ditu jaitsiko; sekula ez, merkataritza-erabilerarako. Beraz, eduki horiek ezingo dira legez kontra aldatu, alokatu edo erabili.\nBaldintza hauek guztiak aldatu ahal izango dira, baldin eta Sprint Zerbitzu Informatikoak noizbait egokitzat jotzen badu; bai lege-aldaketei egokitzeko, bai bestelako hobekuntza batzuk egiteko. Aldaketa horiek indarrean egongo dira web gune honetan argitaratzen diren unetik aurrera. Sprint Zerbitzu Informatikoak eskura dituen bitarteko guztiak erabiliko ditu, erabiltzaileei aldaketa guztien berri emateko.\nDatu Pertsonalak Babesteko abenduaren 13ko 15/1999 Lege Organikoa (aurrerantzean, DBLO) eta bere arautegiaren arabera, erabiltzaileei jakinarazi nahi zaie web gune honen bidez ematen dituzten datu pertsonalak Sprint Zerbitzu Informatikoak enpresaren fitxategietan jasoko direla, horixe baita Fitxategiaren Erantzulea. Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuen kudeaketa-lana egiteko, merkataritza-harremanetarako eta bere jarduerari legez dagozkion funtzio guztiak egiteko erabiliko dira. Era berean, erabiltzaileak eskatutako albisteak edo buletinak bidaltzeko eta bere interesekoa izan daitekeen informazio komertziala bidaltzeko erabiliko dira.\n4.2. Interesdunen eskubideak\nSprint Zerbitzu Informatikoek erabiltzaileari gogorarazi nahi dio edonoiz erabil ditzakeela datuetan sartzeko, datuak aldatzeko zein ezeztatzeko eta tratamenduari aurka egiteko eskubideak. Horretarako, idatzia bidali beharko dio Fitxategiaren Erantzuleari: Balleneros kalea, 22, 20011 Donostia San Sebastián (Gipuzkoa), telefonoa: 943445215 edo, bestela, sprint@sprint-inf.com helbide elektronikoaren bitartez. Eskaerarekin batera, interesdunaren Nortasun Agiriaren fotokopia bidali beharko da. Eskaera lege-ordezkari moduan egiten badu, berriz, Nortasun Agiriaren fotokopia ez ezik, ordezkaritza horren egiaztagiria ere bidali beharko du.\nSprint Zerbitzu Informatikoak, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak biltzen dituzten fitxategien segurtasun neurriak aplikatzeari buruz indarrean den legedia; batez ere, DBLO eta beronen garapenerako araudia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Sprint Zerbitzu Informatikoaren erantzukizunpekoak.\nSprint Zerbitzu Informatikoen web guneak, erabiltzailearen nabigazioa errazteko eta hobetzeko asmoz, cookieak erabili ditzake.\nWeb-zerbitzari batek erabiltzailearen disko gogorrean utz dezakeen testu fitxategia da, hain zuzen, cookie bat; berriz konektatzen denean identifikatu ahal izateko. Sprint Zerbitzu Informatikoaren web guneak berak sortutako cookieak baino ez ditu irakurriko. Sprint Zerbitzu Informatikoak erabilitako cookieak, beraz, erabiltzaile eta ordenagailu bakar bati lotutakoak izango dira; eta ezingo da beste datu pertsonaletara sartu.\nErabiltzaileak aurretiko baimena ematen die Sprint Zerbitzu Informatikoei cookieak erabiltzeko, kontrakoa adierazten ez badu. Horrela, ez da beharrezkoa izango bere baimena jasotzea web gunean sartzen den bakoitzean.\nEra berean, web gune honen bitartez zerbitzu hobea eskaintzeko asmoz, erabiltzailearen IP helbidea erregistratu daiteke. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nErabiltzaileak aurretiko baimena ematen die Sprint Zerbitzu Informatikoei bere IP helbidea tratatzeko web gune honetan sartzen denean. Horrela, ez da beharrezkoa izango baimen hau jasotzea web gunean sartzen den bakoitzean.\nSprint Zerbitzu Informatikoak beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Sprint Zerbitzu Informatikoak aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Sprint Zerbitzu Informatikoak gomendatzen dizu aldian-aldian sartzeko pribatutasun-politika horretara\nSprint Zerbitzu Informatikoaren eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Sprint Zerbitzu Informatikoa eta erabiltzailea, dagokien beste zeinahi eskumeni espresuki uko eginda, Donostiako Epaitegi eta Auzitegien mende jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Sprint Zerbitzu Informatikoak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.


Minsk - Vikidia\nMinsk ekialdeko Europako hiri bat da, bai eta Bielorrusia izeneko herrialdeko hiriburua eta hiririk handiena ere. 2018ko datuen arabera, ia 2 milioi biztanle ditu.\nBielorrusiako erdialdean dago, Svislatx ibaiaren ondoan (Dnieper ibaiaren arroan). Klima kontinentala du, hezea uda aldean, eta hotza neguan.\nHerrialdeko hiriburu ekonomikoa ere bada; Bielorrusiako industria eta zerbitzu sektoreen zatirik handiena hiri honetan dago. Garrantzi handia dute petrolioaren eta gasaren industriak, nekazaritzarako traktoreak egiten dituzten enpresek eta autogintzak ere.\nEz da jakiten hiria noiz sortu zen. X. mende inguruan, lurralde hauek jatorri bikingoko printze batenak ziren; baina hiriaren izena XI. mendean agertu zen lehen aldiz idatzitako dokumentu batean. Geroago, denbora luzez, hiria Polonia-Lituaniako Inperiokoa izan zen, 1569. urtean bi herrialde horiek sortu zuten erresumakoa, alegia. Biztanle gehienak poloniarrak ziren, eta asko juduak ziren.\nErrusiak bereganatu zuen, inguruko lurraldearekin batera, XVIII. mendearen bukaeran, Bielorrusiak independentzia eskuratu zuen arte, 1991n. Lehenago, 1919tik 1991ra bitartean, Bielorrusiako Sobietar Errepublika Sozialistako hiriburua izan zen; eta, urte horretatik aurrera, Bielorrusiako estatu berriko hiriburua.\nBai Lehen Mundu Gerran eta baita Bigarrenean ere, alemaniarrek konkistatu zuten; bigarrenean, gainera, ia hiri osoa geratu zen txikituta. Berriz eraiki zuten, gerra ostean, ia hiri berri bat sortuz, kale zuzen eta paraleloekin et hiribide zabalekin. Eraikin gutxi berreraiki ziren gerra aurretik ziren bezala, udaletxea, adibidez.\nEspiritu Santuaren katedrala XVII. mendean eraikitakoa da, estilo barrokoarekin. Kulturak ere garrantzi handia du hirian: hamasei museo ditu, bai eta hamaika antzoki ere; haien artean garrantzitsuena Bielorrusiako Opera eta Balletaren Antzoki Nazionala da. Gainera, Bielorrusiako Liburutegi Nazionalaren egoitza da.\nBestalde, eliza katoliko eta ortodoxo ugari ditu.\nEspiritu Santuaren katedrala\nEliza ortodoxo bat\nOpera eta Balletaren Antzoki Nazionala


Jim Thorpe - Wikipedia, entziklopedia askea.\nPottawatomie konderria (Oklahoma), Adierazpen errorea: puntuazio karaktere ezezaguna "["\nLomita (Kalifornia), 1953ko martxoaren  28a ( urte)\nbeisbol jokalaria, saskibaloi jokalaria, atleta, aktorea, amerikar futboleko jokalaria eta zinema aktorea\nHaren jatorriari buruzko informazioa iturriaren araberakoa da. 1887ko maiatzaren 27an jaio zen, indiar lurraldean, egungo Oklahoma estatuan. Indiar jatorriko izena Wha-Tho-Tuk zuen, "Bidezidor distiratsua" esan nahi duena, jaio zen unean eguzki izpi batek bera aurkitzen zen tokia argiztatu baitzuen. Bataio ziurtagirian, Jacobus Franciscus Thorpe izen-deiturez agertzen da.\nAita Hiram Thorpe irlandar gizon baten eta indiar emakume baten semea zen eta amaren aldeko aiton-amonak, aldiz, gizon frantses bat eta emakume indiar bat ziren.\nAnaia biki Charlierekin batera, eskola ikasketak Oklahomako Stroud herrian hasi zituen, indiar eskolan. Anaia pneumoniak jota hil zen 8 urte zituenean. Horrek eragin handia izan zuen harengan eta zenbait alditan ihes egin zuen eskolatik. Aitak, orduan Kansaseko Haskell herriko Nazioen Indiar Unibertsitatera bidali zuen. Handik bi urtera, ama hil zitzaion, eta Thorpe depresio gogor batean erori zen. Aitarekin izandako zenbait eztabaidaren ondoren, etxea utzi zuen eta zaldi arrantxo batean lanean hasi zen.\n1904an, aitaren ondora itzuli eta Pennsylvania estatuko Carlisleko Indiar Eskola Industrialean sartu zen. Han, amerikar futbolean jolasten hasi. Urte horretan bertan, aita hil ondoren, eskola utzi zuen eta zenbait urtez, etxaldeko bere lanera itzuli zen; 1907an, berriz Carlislera itzuli eta bere kirolari karrera hasi zen. Hurrengo urteetan, atletismoan ez ezik, amerikar futbolean, beisbolean, lacrossean, saskibaloian eta aretoko dantzan ere aritu zen.\nEstatu Batuetan ezaguna izaten hasi zen 1911n, bere eskolarek amerikar futboleko eskola-arteko txapelketa nazionala irabazi zuenean. Kirol hura gogokoena zuen; hala ere, atletismo pistan lortu zuen mundu osoan ospea.\n1912an, Estokolmoko olinpiar jokoetan parte hartu zuen. Pentatloian (luzera jauzia, xabalina jaurtiketa, 200 metro, disko jaurtiketa eta 1.500 metro) urrezko domina lortu zuen, eta beste horrenbeste egin zuen dekatloian. Altuera jauziko eta luzera jauziko finaletan ere parte hartu zuen: hurrenez hurren, 4. eta 7. postuetan geratu zen.\nHurrengo urtean, dominak kendu zizkioten, urte batzuk lehenago beisbol erdiprofesionalean parte hartu izangatik, astean 25$ kobratuta. Beisbol talde profesionalen eskaintza gozoak jaso izana izan zen horren alde positiboa. New York Giants taldeak fitxatu zuen eta, ondoren, beste talde batzuetan ere aritu zen, 1928an erretiratu zen arte.\n1920an, gaur egun NFL izena duen Futbol Profesionaleko Estatu Batuetako Elkarteko lehen presidente izendatu zuten.\n1950ean, mendeko lehen 50 urteetako kirolaririk hoberentzat jo zuen AP albiste agentziak.\n1963an, hil eta hamar urtera, NFLren Ospearen Aretoan ohoratua izan zen, areto horren partaide sortzaileetako bat izan baitzen.\n1982ko urrian, Nazioarteko Batzorde Olinpikoak lortu zituen dominak itzuli zizkion: haren semeetako bik domina horiek jantzi zituzten.\n1913an Iva Millarrekin ezkondu zen Carlislen, eta lau seme-alaba izan zituzten: Jim Jr, (bi urterekin hil zen), Gale, Charlotte eta Grace. Thorpek alkoholarekin zituen arazoak zirela eta, 1924an banandu ziren. 1926an berriz ezkondu zen, Freeda Kirkpatrickekin: harekin ere lau seme-alaba izan zituen: Carl, William, Richard eta John.\nKirol-karrera amaitu ondoren, familia aurrera ateratzeko borrokatu zen: kirol-esparrutik kanpo lan egiteko zailtasun handiak izan zituen, eta ez zuen postu berean denbora luzerik irauten. Gainera, 1929an hasitako Depresio Handiaren ondorioz, gauzak asko okertu zituen eta Thorpe lan batetik bestera ibili zen. Zenbait filmetan azaldu zen, ia beti indiar buruzagiaren paperean. Eraikuntzan ere lan egin zuen, baita klub atezain gisan ere, eta 1945ean, merkataritza nabigazioan jardun zen.\nLau urte lehenago, bigarren aldiz dibortziatu zen, etxetik urrun ematen zuen denbora luzeagatik. 1950ean ia erabat porrot eginda zegoen: karitatez, ospitalera eraman zuten, ezpaineko minbizi bategatik. Hiru urte geroago, hirugarren emaztearekin bazkaltzen ari zela, hirugarren bihotzekoa izan eta handik gutxira hil zen, 65 urte zituela.\nWikimedia Commonsen badira fitxategi gehiago, gai hau dutenak: Jim Thorpe\nAzken aldaketa 23 otsaila 2019(e)an, 22:00(e)tan